open-index/open-wikipedia-markdown huggingface dataset:
ভীমসেন যোশী

**ভীমসেন যোশী  ([[:en:Bhimsen Joshi]])**;  জন্ম ৪ ফেব্ৰুৱাৰী ১৯২২ - মৃত্যু ২৪ জানুৱাৰী ২০১১) এগৰাকী এজন বিশ্ববিখ্যাত ভাৰতীয় শাস্ত্ৰীয় সংগীত শিল্পী। তেওঁ মূলত শাস্ত্ৰীয় সংগীতৰ খেয়াল গায়ক হিচাপে বেছি পৰিচিত। ইয়াৰ উপৰি তেওঁ ভজন, থুমৰি, দাদৰাৰ দৰে শাস্ত্ৰীয় সংগীতৰ অন্যান্য ধাৰাতো জনাজাত আছিল। 

ভাৰতৰ সংগীত জগতত তেওঁ আগবঢ়োৱা অৱদানৰ স্বীকৃতি স্বৰূপে ১৯৭২ চনত পদ্মশ্ৰী, ১৯৭৫ চনত সংগীত নাটক অকাডেমি আৰু ১৯৮৫ চনত পদ্মভূষণ বঁটা প্ৰদান কৰা হয়। ১৯৯৮ তেওঁ সংগীত নাটক একাডেমীৰ সৰ্বোচ্চ সন্মান সংগীত নাটক একাডেমী ফেল'শ্বিপ অৰ্থাৎ ৰত্ন সদস্যৰ সন্মান লাভ কৰে। ২০০৯ চনত ভাৰত চৰকাৰে তেওঁক ভাৰতৰ সৰ্বোচ্চ অসামৰিক সন্মান ভাৰত ৰত্ন প্ৰদান কৰে। তেওঁ হিন্দী, কন্নড়, মাৰাঠীৰ দৰে একাধিক ভাষাৰ চলচ্চিত্ৰত কণ্ঠদান কৰিছে। 

### প্ৰাৰম্ভিক জীৱন
ভীমসেন যোশীৰ জন্ম হৈছিল ১৯২২ চনৰ ৪ ফেব্ৰুৱাৰীত কৰ্ণাটকৰ ধৰৱাদ জিলাৰ ৰনত এটি কানাড়া দেশস্থ মাধৱ ব্ৰাহ্মণ পৰিয়ালত।  পিতৃ গুৰুৰাজৰাও যোশী আৰু মাতৃ গোদাবৰীবাই। তেওঁৰ পিতৃ গুৰুৰাজ যোশী স্কুলৰ শিক্ষক আছিল। ১৬ গৰাকী ভাই-ভনীৰ ভিতৰত ভীমসেন আছিল জ্যেষ্ঠ। তেওঁ কম বয়সতে মাকক হেৰুৱাইছিল।

শিশু অৱস্থাত যোশীয়ে সংগীতৰ প্ৰতি আকৰ্ষিত হৈছিল। লগতে হাৰমনিয়াম আৰু তানপুৰাৰ দৰে বাদ্যযন্ত্ৰৰ প্ৰতিও আকৰ্ষিত হৈছিল  আৰু প্ৰায়ে সংগীত দলৰ সৈতে শোভাযাত্ৰা অনুসৰণ কৰিছিল। কিন্তু এই অভ্যাসে তেওঁক প্ৰায়ে ভাগৰুৱা কৰি তুলিছিল আৰু তেওঁ ক’ৰবাত ভাগৰুৱা হৈ শুই পৰিছিল। যাৰ ফলত তেওঁৰ সন্ধান উলিয়াবলৈ কৰা প্ৰচেষ্টা বিফল হোৱাৰ পিছত তেওঁৰ পিতৃ-মাতৃয়ে আৰক্ষীৰ ওচৰলৈ যাবলৈ বাধ্য হৈছিল। বিৰক্ত হৈ পিতৃ গুৰুৰাজাচাৰ্য্য যোশীয়ে যোশীৰ চাৰ্টত "শিক্ষকৰ পুত্ৰ যোশী" বুলি লিখি দিছিল। এইটোৱে কাম কৰিলে আৰু পাছত যিসকলে ল'ৰাটোক শুই থকা দেখিলে তেওঁলোকে তেওঁক নিৰাপদে ঘৰলৈ ঘূৰাই পঠিয়াবলৈ ধৰিলে।

### সংগীতৰ প্ৰশিক্ষণ
তেওঁৰ প্ৰথম সংগীত শিক্ষক আছিল ধোবি সম্প্ৰদায়ৰ কুৰ্তাকোটিৰ চান্নাপ্পা, যিয়ে প্ৰবীণ গায়ক ইনাত খানৰ সৈতে প্ৰশিক্ষণ লৈছিল। ৰাগ ভৈৰৱ আৰু ভীমপালাছী শিকাৰ পিছত আন শিক্ষকৰ উন্নত প্ৰশিক্ষণৰ লগতে তেওঁ গঢ়ি তোলা একমাত্ৰ অনন্য জোৰদাৰ ৰেণ্ডাৰ শৈলীৰ কাৰণ হ’ল চান্নাপ্পাৰপৰা লাভ কৰা মৌলিক প্ৰশিক্ষণ।

## তথ্য সংগ্ৰহ

## বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:কন্নড় ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় শাস্ত্ৰীয় কণ্ঠশিল্পী
শ্ৰেণী:পদ্মশ্ৰী বঁটা বিজয়ী
শ্ৰেণী:পদ্মভূষণ বঁটা বিজয়ী
শ্ৰেণী:পদ্মবিভূষণ বঁটা বিজয়ী
শ্ৰেণী:সংগীত নাটক একাডেমী বঁটা বিজয়ী
শ্ৰেণী:ভাৰত ৰত্ন বঁটা বিজয়ী
শ্ৰেণী:মাৰাঠী চলচ্চিত্ৰৰ নেপথ্য কণ্ঠশিল্পী
শ্ৰেণী:শ্ৰেষ্ঠ পুৰুষ নেপথ্য কণ্ঠশিল্পীৰ ৰাষ্ট্ৰীয় চলচ্চিত্ৰ বঁটা বিজয়ী
২৭ মাৰ্চ

**মাৰ্চ ২৭** গ্ৰেগৰীয় বৰ্ষপঞ্জী অনুসৰি বছৰৰ ৮৬ তম (অধিবৰ্ষত ৮৭ তম) দিন।

## ঘটনাৱলী
* ১৯৬১ - আন্তৰ্জাতিক থিয়েটাৰ প্ৰতিষ্ঠানে পোন প্ৰথমবাৰৰ বাবে 'বিশ্ব থিয়েটাৰ দিৱস' পালন কৰে।

## জন্ম
* ১৯১৫ - পুষ্পলতা দাস, ভাৰতীয় স্বাধীনতা সংগ্ৰামী, গান্ধীবাদী, সমাজ সংস্কাৰক আৰু ৰাজনৈতিক নেত্ৰী। (মৃত্যু: ২০০৩)
* ১৯২৩ - মহাশয় ধৰমপাল গুলাটি, ভাৰতীয় ব্যৱসায়ী। তেওঁ ভাৰতীয় জনপ্ৰিয় মছলা কোম্পানী এমডিএইছৰ (MDH) প্ৰতিষ্ঠাপক।
* ১৯৮৫ - ৰাম চৰণ তেজা, ভাৰতীয় অভিনেতা, নিৰ্মাতা আৰু উদ্যোক্তা।
* ১৯৯৬ - আয়েশা চৌধুৰী, ভাৰতীয় লেখিকা।

## মৃত্যু
* ১৯৬৮ - য়ুৰি গেগেৰিন, ৰুছ দেশৰ য়ুৰি গেগেৰিন প্ৰথম মহাকাশচাৰী ব্যক্তি। প্ৰশিক্ষণৰ সময়ত হোৱা বিমান দুৰ্ঘটনাত তেখেত নিহত হয়।
* ২০১১ - ভৃগুমুনি কাগয়ুং, অসমীয়া সাহিত্যিক।
* ২০১৬ - কান্তা গুপ্তা, কানাডিয়ান গণিত অধ্যাপক।
* ২০১৭ - অৰুণ শৰ্মা, অসমীয়া নাট্যকাৰ, ঔপন্যাসিক, প্ৰবন্ধ লিখক, কবি তথা অনাতাঁৰ শিল্পী।

## দিৱস
* বিশ্ব থিয়েটাৰ দিৱস (আন্তৰ্জাতিক)
* সশস্ত্ৰ বাহিনী দিৱস (ম্যানমাৰ)

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
* 

শ্ৰেণী:মাৰ্চ
শ্ৰেণী:ইংৰাজী বৰ্ষপঞ্জীৰ দিন
বিশ্ব থিয়েটাৰ দিৱস

**বিশ্ব থিয়েটাৰ দিৱস** () প্ৰতিবছৰে ২৭ মাৰ্চ তাৰিখে পালন কৰা হয়। এই দিৱস পোন প্ৰথমে ১৯৬১ চনত আন্তৰ্জাতিক থিয়েটাৰ প্ৰতিষ্ঠানে আৰম্ভ কৰিছিল। আন্তৰ্জাতিক থিয়েটাৰ প্ৰতিষ্ঠান ৰাষ্ট্ৰসংঘৰ ইউনেস্কৰ এটা শাখা। বৰ্তমান পৃথিৱীৰ প্ৰায় সকলো দেশতে এই দিৱস পালন কৰা হয়। এই দিৱসৰ দিনা থিয়েটাৰ কৰ্মীসকলৰ সভা সমিতি অনুষ্ঠিত হোৱাৰ লগতে বিভিন্ন অনুষ্ঠান, নাটক আদি প্ৰদৰ্শন কৰা হয়।  

## ইতিহাস
১৯৬১ চনত আন্তৰ্জাতিক থিয়েটাৰ প্ৰতিষ্ঠানে( International Theatre Institute) আৰম্ভ কৰিছিল। প্ৰতিবছৰে ২৭ মাৰ্চ তাৰিখে আন্তৰ্জাতিক থিয়েটাৰ প্ৰতিষ্ঠানৰ কেন্দ্ৰ সমূহত আৰু আন্তৰাষ্ট্ৰীয় থিয়েটাৰ গোষ্ঠীয়ে এই দিৱস পালন কৰে।   বিভিন্ন ৰাষ্ট্ৰীয় আৰু আন্তৰাষ্ট্ৰীয় থিয়েটাৰৰ অনুষ্ঠান অনুষ্ঠিত কৰা হয়। এই দিৱস উদযাপনৰ লক্ষ্যে আন্তৰ্জাতিক থিয়েটাৰ প্ৰতিষ্ঠানে এজন তাৰকা ব্যক্তিৰ দ্বাৰা থিয়েটাৰৰ থীম, শান্তিৰ সংস্কৃতি বিষয়ক এক বিশেষ বাৰ্তা প্ৰেৰণ কৰে। 
প্ৰথম বিশ্ব থিয়েটাৰ দিৱসৰ বাৰ্তা ১৯৬২ চনত ফ্ৰান্সৰ জিন কোকটিয়াওয়ে লিখিছিল। প্ৰথমে হেলচিংকি আৰু তাৰ পিছত ভিয়েনাত ১৯৬১ চনৰ জুন মাহত অনুষ্ঠিত  আন্তৰ্জাতিক থিয়েটাৰ প্ৰতিষ্ঠানৰ  নৱম  কংগ্ৰেছত আন্তৰ্জাতিক থিয়েটাৰ প্ৰতিষ্ঠানৰ  ফিনিছ কেন্দ্ৰৰ হৈ অধ্যক্ষ আৰ্ভি কিভিমায়ে বিশ্ব থিয়েটাৰ দিৱস উদযাপনৰ প্ৰস্তাৱ আগবঢ়াইছিল। স্কেণ্ডিনেভিয়ান কেন্দ্ৰ সমূহে ইয়াৰ সমৰ্থন কৰাৰ পিছত এই দিৱস বিশ্বব্যাপি পালন কৰা আৰম্ভ হ'ল। ভাৰততো প্ৰতি বছৰে বিভিন্ন কাৰ্যসূচীৰ মাধ্যমত এই দিৱস পালন কৰা হয়। 

 

## তথ্য উৎস

## বাহ্যিক সংযোগ
*
* আন্তৰ্জাতিক থিয়েটাৰ প্ৰতিষ্ঠানত বিশ্ব থিয়েটাৰ দিৱস 

শ্ৰেণী:দিৱসসমূহ
শ্ৰেণী:নাটক
আহলে কিতাপ

শ্ৰেণী:ইছলাম ধৰ্ম
**আহলে কিতাপ** বা **আহলে কিতাব** () হৈছে সেই সকল জাতি যিসকলে মুহাম্মাদ(ছাঃ)ৰ নবুওত প্ৰাপ্তৰ আগতেই সংগঠিত হৈছে, এই জাতিৰ উপৰত প্ৰত্যাদেশ সংবলিত ধৰ্মগ্ৰন্থ অৱতীৰ্ণ হৈছিল সেয়েহেই ইহঁতক *আহলে কিতাব* বা কিতাপৰ মানুহ বোলে। এই জাতিসমূহ আব্ৰাহামীয় মতবাদত বিশ্বাসী। মুলত ইহুদি আৰু খ্ৰীষ্টান ধৰ্মাৱলম্বী মানুহসকলৰ ইছলামীয় দৰ্শন অণুযায়ী এই অবিধাত ভুষিত কৰা হয়। ইছলামী শ্বৰীয়ত অনুযায়ী এই জনজাতিৰ সৈতে বৈবাহিক সম্পৰ্কৰ অনুমতি আছে।

## বহিঃসংযোগ
* **Discussions at IslamOnline.net** (a project of Al-Balagh Cultural Organization, a promotional organization established in Qatar in 1998.)
** Does Islam Forbid Befriending Non-Muslims? Discussion of Quran (5:51) 15 November 2006 
** Domains of Muslim-Christian Cooperation 24 June 2007
** Jamal Badawi: Muslim and Non-Muslim Relations: Reflections on Some Qur’anic Texts 5 April 2005
** Islamic Dealing with People of the Book 22 November 2003
** Inviting People of the Book 2 February 2003
** Scope of Amicable Dealings with Non-Muslims 17 September 2006
** Does the Term “Ahlul-Kitab” Still Apply Today? 4 October 2004
** Should the Magians Be Treated as Ahl al-Kitab?  3 June 2003
* The Books of the People of the Book at the US Library of Congress, Hebraic Collections
* Anwar Shaikh: Islam and the People of the Book  (undated) at Freeman Center for Strategic Studies, Houston, Tx, USA (a pro-Israel promotional organisation)
তাওৰাত

শ্ৰেণী:ইছলাম ধৰ্ম
শ্ৰেণী:ধৰ্ম গ্ৰন্থ
**তাওৰাত** এটা আকাশী কিতাপ যিটো ইছলামৰ ৰাছুল মুছা (আঃ)ৰ উপৰত অৱতীৰ্ণ হৈছিল। ই হিব্ৰু ভাষাত লিখিত ইহুদীসকলৰ পৱিত্ৰ ধৰ্মগ্ৰন্থ। হিব্ৰু ভাষাত ইয়াৰ নাম '"তোৰাহ্''। তোৰাহ্ শব্দৰ অৰ্থ "আইন", "নিয়ম", বা "শিক্ষণীয় উপদেশ"। ই ৫ টা পুস্তকৰ সম্বন্ধয়েৰে গঠিত সেয়েহেই তাওৰাতক বহুতে মুছাৰ "পঞ্চ পুস্তক" বুলি কয়।

তাওৰাত ইহুদিসকলৰ ধৰ্মীয় ৰীতিনীতিৰ মূল আৰু আটাইতকৈ গুৰুত্বপূৰ্ণ দলিল। এইটো এটা হিব্ৰু শব্দ, যাৰ অৰ্থ "শিক্ষা"। তাওৰাত মূলত সিহঁতৰ ধৰ্মগ্ৰন্থ তানাখৰ প্ৰথম অংশক বুজালেও, সাৰ্বিকভাবে তোৰাহ বুলিলে ইহুদিসকলৰ লিখিত আৰু মৌখিক শিক্ষা, যেনেকৈ - মিশ্বনাহ, তালমুদ, মিদ্ৰাশ্ব, ইত্যাদি ধৰ্মীয় অনুশাসনমূলক গ্ৰন্থক একেলগে ইঙ্গিত কৰে।

তাওৰাতৰ মাজত হিব্ৰু বাইবেলৰ প্ৰথম পাঁচখন কিতাপ পৰে। এই পঞ্চ পুস্তকৰ নাম নিম্নৰূপ।

* জেনেচিচ
* এক্সোডাচ
* লেভিটিচাচ
* নাম্বাৰচ
* ড্যুটাৰনমি

ইহুদিসকলে বিশ্বাস কৰে তাওৰাত হ'ল মুছাৰ ওচৰত ঈশ্বৰৰ পোনপটীয়া প্ৰদত্ত বাণী।

## তথ্যসূত্ৰ
হজৰত

শ্ৰেণী:ইছলাম ধৰ্ম
শ্ৰেণী:উপাধি
শ্ৰেণী:ইছলামিক উপাধি

**হজৰত** (, ; বা **Hazret** বা **Hazrat**) হ'ল সম্মানসূচক আৰবী উপাধি। ইয়াৰ শাব্দিক অৰ্থ "উপস্থিত"। উচ্চ মৰ্যদা ব্যক্তিসকলৰ ক্ষেত্ৰত ব্যৱহৃত পশ্চিমা সম্মানসূচক উপাধি যেনেকৈ "Your Honour" (বিচাৰসকলৰ বাবে), "His Majesty" (ৰাজকীয় ব্যক্তিৰ বাবে) বা "His Holiness" (ধৰ্মীয় ব্যক্তিৰ বাবে) নামৰ উপাধিৰ সৈতে ইয়াৰ মিল আছে। তুৰ্কী আৰু বছনিয়ান ভাষাতো এই শব্দটো আছে৷

## তথ্যসূত্ৰ

## লগতে চাওক
*ছালাফ
*ছালাফি মতবাদ
*আহলে হাদিছ
*মোল্লা
*ইমাম
*খলিফা
*খলিফাসকলৰ তালিকা
*ওলামা
*শ্বাইখ
*হাফিজ
*মৌলৱী
*আল্লামা
*ওৱাহাবি মতবাদ
ভাস্কৰাব্দ

**ভাস্কৰাব্দ** ভাৰতৰ অসম ৰাজ্যত প্ৰচলিত এক প্ৰকাৰৰ সৌৰ বৰ্ষপঞ্জী। শকাব্দ, বিক্ৰম সংবৎ আদিৰ লগত মিল থাকিলেও ভাৰতৰ বাঙালী সম্প্ৰদায়ৰ মাজত প্ৰচলিত আৰু বাংলাদেশৰ জাতীয় বৰ্ষপঞ্জী বংগাব্দৰ লগত ভাস্কৰাব্দৰ বিশেষ সাদৃশ্য আছে। প্ৰাচীন কামৰূপৰ বৰ্মণ ৰাজবংশৰ শ্ৰেষ্ঠ ৰজা কুমাৰ ভাস্কৰ বৰ্মাৰ ৰাজ অভিষেকৰ পৰা এই বছৰ গণনা হয়। খ্ৰীষ্টান বছৰৰ তুলনাত ই ৫৯৩ বছৰ পাছ পৰা। অৰ্থাৎ খ্ৰীষ্টাব্দৰ পৰা ৫৯৩ বছৰ বিয়োগ কৰিলে চলিত ভাস্কৰাব্দটো পোৱা যায়।

ভাস্কৰাব্দ পহিলা ব'হাগৰ পৰা আৰম্ভ হয়। গ্ৰেগৰীয়ান বৰ্ষপঞ্জী মতে এপ্ৰিল মাহৰ মাজ ভাগত অৰ্থাৎ ১৫/১৬ এপ্ৰিলত ব'হাগ মাহ আৰম্ভ হয়। 
ভাস্কৰাব্দ অসমৰ প্ৰথম প্ৰচলিত বৰ্ষপঞ্জী। পিছলৈ মহাপুৰুষ শ্ৰীমন্ত শংকৰদেৱৰ জন্মৰপৰা শংকৰাব্দ নামেৰে আন এক বৰ্ষপঞ্জীৰ প্ৰচলন আৰম্ভ হয়।

## কুমাৰ ভাস্কৰ বৰ্মা
*কুমাৰ ভাস্কৰ বৰ্মা* কামৰূপ ৰাজ্যত ৰাজত্ব কৰা বৰ্মণ ৰাজবংশৰ ৰজাসকলৰ মাজত প্ৰসিদ্ধ আছিল। তেওঁৰ ভাতৃ সুপ্ৰতিষ্ঠ বৰ্মাৰ মৃত্যুৰ পিছত ৰাজসিংহাসনত বহে। ভাস্কৰ বৰ্মা চিৰকুমাৰ আছিল। তেওঁৰ কোনো উত্তৰাধিকাৰী নথকাৰ বাবেই তেওঁৰ মৃত্যুৰ পিছত শালস্তম্ভই কামৰূপ ৰাজ্যত শালস্তম্ভ বা ম্লেচ্ছৰাজ বংশৰ প্ৰতিষ্ঠা কৰে। 
উত্তৰ ভাৰতৰ ৰজা হৰ্ষবৰ্দ্ধন বা শীলাদিত্য, কুমাৰ ভাস্কৰ বৰ্মাৰ সমসাময়িক আছিল। ভাস্কৰ বৰ্মাই হংসবেগ নামৰ কটকী এজন পঠিয়াই হৰ্ষবৰ্দ্ধনৰ লগত মিত্ৰতা কৰিছিল। সেই সময়ত গৌড় দেশত শশাঙ্ক নামৰ ৰজাজনে ৰাজত্ব কৰিছিল। তেওঁৰ হাতত হৰ্ষবৰ্দ্ধনৰ ককায়েক ৰাজ্যবৰ্দ্ধনৰ মৃত্যু হৈছিল। সেয়ে হৰ্ষবৰ্দ্ধনে ভাতৃহন্তা শশাঙ্কৰ ৰাজ্য আক্ৰমণ কৰে। ভাস্কৰ বৰ্মাই সেই যুদ্ধত হৰ্ষবৰ্দ্ধনক সহায় কৰে। তেওঁলোকৰ হাতত গৌড় ৰজা শশাঙ্ক পৰাস্ত হয়। শশাঙ্কৰ ৰাজ্য কৰ্ণসুবৰ্ণ আৰু গৌড় বা পৌণ্ড্ৰবৰ্দ্ধন ভাস্কৰ বৰ্মনে পায়। ইয়াৰ পিছত ভাস্কৰ বৰ্মা এখন বিশাল ৰাজ্যৰ অধিকাৰী হৈ পৰিছিল। ভাস্কৰ বৰ্মাৰ দিনত কামৰূপ ৰাজ্যৰ সীমা পশ্চিমে বিহাৰ আৰু দক্ষিণে উৰিষ্যাৰ ওচৰ পাইছিলগৈ। 

কুমাৰ ভাস্কৰ বৰ্মাৰ দিনতেই চীনা পৰিব্ৰাজক হিউৱেন চাঙ অসমলৈ আহিছিল। তেওঁ লিখি থৈ গৈছে যে, কামৰূপ ৰাজ্যৰ বিস্তৃতি ১৬৭৫ মাইল আছিল, ৰাজধানী প্ৰাগজ্যোতিষপুৰৰ বিস্তৃতি ৬ মাইল আছিল। ৰজা হিন্দু যদিও, তেওঁ বৌদ্ধ ধৰ্মৰ লোককো শ্ৰদ্ধা কৰিছিল।

ৰজা হৰ্ষবৰ্দ্ধনেও ৰজা ভাস্কৰ বৰ্মনক যথেষ্ট সন্মান কৰিছিল। এবাৰ চীনা পৰিব্ৰাজক হিউৱেন চাঙৰ সন্মানৰ অৰ্থে হৰ্ষবৰ্দ্ধনে প্ৰয়াগত এখন ডাঙৰ সভাৰ আয়োজন কৰিছিল। তালৈ ভাৰতৰ বিখ্যাত ৰজাসকলক নিমন্ত্ৰণ কৰা হৈছিল। সেই উপলক্ষে তেওঁলোকে এটা ডাঙৰ শোভাযাত্ৰা কৰি দুভাগ হৈ গঙ্গাৰ দুই পাৰেদি যাত্ৰা কৰিছিল। সেই শোভাযাত্ৰাৰ এভাগৰ আগত হৰ্ষবৰ্দ্ধন আৰু আনটো ভাগত ভাস্কৰ বৰ্মা গৈছিল।

তেওঁৰ সিংহাসন আৰোহণৰ পৰায়ে অসমত ভাস্কৰাব্দৰ প্ৰচলন হয়। 
## মাহসমূহ
সৌৰ কেন্দ্ৰিত ভাস্কৰাব্দৰ মাহ গণনা বহুক্ষেত্ৰত শকাব্দৰ সৈতে একে। কেৱল শকাব্দ চ'ত বা চৈত্ৰ মাহত আৰম্ভ হয় আৰু গ্ৰেগৰীয়ান কেলেণ্ডাৰ মতে ২১ বা ২২ মাৰ্চত নৱবৰ্ষ পৰে। কিন্তু ভাস্কৰাব্দৰ মাহ বংগাব্দৰ দৰে বহাগ বা বৈশাখত আৰম্ভ হয়। গ্ৰেগৰীয়ান মতে নৱবৰ্ষ এপ্ৰিল মাহৰ মাজে ভাগত পৰে। মাহ বোৰৰ দৈৰ্ঘ্য তলত দিয়া হ'ল:

 

অসমীয়া উৎসৱ পাৰ্বন, বিয়া-বাৰু, বিভিন্ন মাংগলিক অনুষ্ঠান ভাস্কৰাব্দৰ ভিত্তিত পালন কৰা হয়। ভাস্কৰাব্দৰ প্ৰথম দিন অসমত নৱবৰ্ষ হিচাপে মানুহ বিহু পালন কৰা হয়। 
## তথ্য উৎস

শ্ৰেণী:বৰ্ষপঞ্জী
পাঠ পৰিকল্পনা

thumb

শিক্ষণ প্ৰক্ৰিয়াত **পাঠ-পৰিকল্পনা**ৰ ভূমিকা অপৰিসীম। শিক্ষণ কাৰ্যৰ সফলতানিৰ্ভৰ কৰে প্ৰণালীবদ্ধ পাঠ পৰিকল্পনাৰ ওপৰত। শিক্ষণৰ বাবে কৌশল আৰু পদ্ধতি এইদুয়োটাৰেই প্ৰয়োজন। শিক্ষণে পূৰ্বৱৰ্তী স্তৰ, কাৰ্যকৰী স্তৰ আৰু উত্তৰৱৰ্তী স্তৰ এই তিনিপৰ্যায়ত ক্ৰিয়া কৰে। পূৰ্বৱৰ্ত্তী স্তুৰ হ'ল শিক্ষকে নিজকে সকলো দিশতে প্ৰস্তুত কৰি লোৱা। পাঠ একোটি আদান-প্ৰদান কৰাৰ পথ, আদান-প্ৰদানৰ পদ্ধতি, শিক্ষণ-শিকন প্ৰক্ৰিয়াত অন্তৰ্দৃষ্টি প্ৰদান পাঠ-পৰিকল্পনাৰ অবিহনে সম্ভৱ নহয়।

## পাঠ-পৰিকল্পনাই শিক্ষকক তলত দিয়া ধৰণেৰে সহায় কৰে

# শিক্ষণ ব্যৱস্থাক মানি চলিবলৈ৷
# শিক্ষণ উদ্দেশ্যত উপনীত হ’বলৈ৷
# শিক্ষণ-শিকনৰ পৰিৱেশত উপযুক্তভাৱে খাপ খাবলৈ৷
# শিক্ষাদান ফলপ্ৰসূ আৰু আনন্দ দায়ক কৰিবলৈ৷
# শ্ৰেণীকোঠা নিয়ন্ত্ৰণ, অভিৰোচন ইত্যাদি বিষয়ত শিক্ষকক পাঠ পৰিকল্পনাই সহায় কৰে৷

ইয়াৰ উপৰি অবিৰত আৰু সামগ্ৰিক মূল্যায়ন কৰি ছাত্ৰ-ছাত্ৰীক নিদানমূলক শিক্ষণৰ যোগেদি অৰ্হতা আয়ত্ত কৰণত পাঠ পৰিকল্পনাই সহায় কৰে। এক কথাত ক’বলৈ গ’লে পাঠ পৰিকল্পনা হৈছে ফলপ্ৰসু শিক্ষণৰ চাবি-কাঠি।

## কোনো এটা পাঠৰ পাঠ পৰিকল্পনা তৈয়াৰ কৰোঁতে শিক্ষকে তলত দিয়া দিশসমূহৰ প্ৰতি লক্ষ্য ৰখাটো বাঞ্ছনীয়ঃ

# পাঠৰ উদ্দেশ্য।
# পাঠটিত কি কি শিকণীয় দিশ আছে।
# পাঠটিৰ জৰিয়তে ছাত্ৰ-ছাত্ৰীক কি কি অৰ্হতা প্ৰদান কৰিবলৈ বিচৰা হৈছে।
# সেই অৰ্হতাসমূহ প্ৰদান কৰিবৰ বাবে শিক্ষকে কি কি কাৰ্য সম্পাদন কৰিব।
# কেনে ধৰণৰ সমল সামগ্ৰী বা শিক্ষণ-শিকন সামগ্ৰী ব্যৱহৃত হ’ব।
# মূল্যায়নৰ আহিলা আৰু প্ৰক্ৰিয়া কেনেকুৱা হ’ব৷ ইত্যাদি

উল্লিখিত বিষয় সমূহলৈ লক্ষ্য কৰিলে বুজা যায় যে পাঠ প্ৰদানৰ আগেয়ে শিক্ষকৰ নিজা প্ৰস্তুতি অবিহনে শিক্ষণ প্ৰক্ৰিয়া কেতিয়াও ফলপ্ৰসূ হ’ব নোৱাৰে। অৰ্থাৎ পূৰ্বৱৰ্তী স্তৰত শিক্ষকে পাঠ্য বিষয়ৰ জ্ঞান সম্পূৰ্ণৰূপে আয়ত্ত কৰিহে প্ৰদান কৰিবলৈ আগবাঢ়িব লাগে।

## পাঠ-পৰিকল্পনা এটি তৈয়াৰ কৰিবৰ বাবে নিম্নোক্ত তিনিটা স্তৰ ধাৰ্য কৰা হৈছে। (গুৱাহাটী আৰু ডিব্ৰুগড় বিশ্ববিদ্যালয়ৰ অনুমোদিত)

# প্ৰস্তাৱনা (Introduction) 
# উপস্থাপন (Presentation) 
# সমাপ্তিকৰণ (Closure)
পাঠ পৰিকল্পনাৰ বিভিন্ন স্তৰ সমূহ-

ক) তথ্যৰ চিনাক্তকৰণ- এই শিতানত বিদ্যালয়ৰ নাম, শ্ৰেনী, শিক্ষাৰ্থীৰ সংখ্যা, গড় বয়স, সময়, তাৰিখ, বিষয়, পাঠ, পাঠ্যপুথি, শিক্ষকৰ নাম সন্নিৱিষ্ট কৰা হয়।

খ) সাধাৰণ উদ্দেশ্য- এই শিতানত পাঠৰ উদ্দেশ্য সন্নিৱিষ্ট কৰা হয়। যেনে- জ্ঞান, বোধ, প্ৰয়োগ, কৌশল আদি।

গ) শিক্ষণীয় সজুঁলি- শিক্ষন শিকন কাৰ্যত ব্যৱহাৰ হোৱা সজুঁলি সমূহৰ নাম উল্লেখ কৰা হয়। যেনে- কৃষ্ণ ফলক, খৰি মাটি আদি।

ঘ) প্ৰস্তাৱনা- প্ৰস্তাৱনাত শিক্ষাৰ্থীৰ পূৰ্বজ্ঞানৰ ধাৰণা, শিক্ষকৰ কাৰ্যাৱলী আৰু শিক্ষাৰ্থী সকলৰ কাৰ্যাৱলী সন্নিৱিষ্ট কৰা হয়।

ঙ) উপস্থাপন- পাঠ পৰিকল্পনাৰ উপস্থাপন শিতানত শিক্ষনীয় বিষয়, শিক্ষণৰ বিশেষ উদ্দেশ্য, শিক্ষকৰ কাৰ্যাৱলী, শিক্ষাৰ্থীৰ কাৰ্যাৱলীৰ লগতে আকাংক্ষিত শিক্ষনৰ ফলাফলৰ কথা উল্লেখ কৰা হয়।

চ) সামৰণি- ই পাঠ পৰিকল্পনাৰ অন্তিম স্তৰ। এই পৰ্যায়ত শিক্ষকে পাঠৰ সাৰংশ চমু বিৱৰণ দিয়ে। ইয়াত কেৱলৰ শিক্ষক আৰু শিক্ষাৰ্থীৰ কাৰ্যাৱলী উল্লেখ থাকে।
পাঠ পৰিকল্পনাই শিক্ষকক বিশেষ এটা শ্ৰেণীৰ বাবে নিজকে প্ৰস্তুত কৰাত সহায় কৰে৷ পাঠ একোটাক প্ৰণালীবদ্ধভাৱে ছাত্ৰ-ছাত্ৰীৰ মাজলৈ আগবঢ়াই দিয়ে৷ যিয়ে ছাত্ৰ-ছাত্ৰীক অৰ্হতা আয়ত্ত কৰাত সহায় কৰে৷ ১ 
শ্ৰেণী:শিক্ষা
ইউৰেছিয়ান পিগমী শ্ৰীউ

** ইউৰেছিয়ান পিগমী শ্ৰীউ** (ইংৰাজী :Eurasian pygmy shrew; বৈজ্ঞানিক নাম: *Sorex minutus*), এবিধ ইউৰেছিয়া অৰ্থাৎ ইউৰোপ আৰু এছিয়াৰ উত্তৰ অংশত পোৱা চিকাজাতীয় প্ৰাণী। ইয়াক প্ৰায়ে পিগমী শ্ৰীউ বুলিও কোৱা হয়। ই আয়াৰলেণ্ড একমাত্ৰ স্থানীয় শ্ৰীউ।
ইউৰেছিয়ান পিগমী শ্ৰীউ ভৰৰ হিচাপত পৃথিৱীৰ দ্বিতীয় ক্ষুদ্ৰতম স্তন্যপায়ী প্ৰাণী। ইয়াৰ গড় ভৰ মাত্ৰ ৪ গ্ৰাম।

এই জীৱবিধ দিন ৰাতি উভয়ে সক্ৰিয় হৈ থাকে। ইয়াৰ মূল খাদ্য সমূহ হ'ল, গছৰ গেলা পচা অংশ আৰু সৰু অমেৰুদণ্ডী পোক-পৰুৱা। ইহঁত সাধাৰণতে গাঁত খান্দি মাটিৰ তলত বাস কৰে।ইয়াৰ সৰ্বোচ্চ ভৰ ৪ গ্ৰাম। 
ইউৰেছিয়ান পিগমী শ্ৰীউৰ দেহৰ ভিতৰত সংঘটিত ৰসায়নিক বিক্ৰিয়াৰ হাৰ আৰু গতি দুয়োটা আন জীৱৰ তুলনাত আটাইতকৈ বেছি।  সেয়ে জীয়াই থাকিবলৈ প্ৰতি দুঘণ্টাৰ মূৰে মূৰে ইহঁতক খাদ্যৰ প্ৰয়োজন।

ইহঁতৰ প্ৰজনন কাল সাধাৰণতে এপ্ৰিলৰ পৰা আগষ্ট মাহলৈ।  মাইকী শ্ৰীউ জনীয়ে এবাৰত দুটাৰ পৰা আঠটা পৰ্যন্ত পোৱালি জন্ম দিয়ে। পোৱালিবোৰ মাটিৰ তলত অৱস্থিত বাহত লালন পালন কৰা হয়। ইহঁতৰ গৰ্ভকাল মাত্ৰ তিনি সপ্তাহ। সেয়ে এবছৰত ইহঁতে পাঁচ বাৰ পোৱালি জগাব পাৰে। ইহঁতৰ জীৱন কাল মাত্ৰ ১৫ মাহ।

২০০৮ চনৰ এপ্ৰিল মাহত আয়াৰলেণ্ডত *গ্ৰেটাৰ হোৱাইট টুথদ শ্ৰীউ* (ডাঙৰ বগা দঁতীয়া শ্ৰীউ) আৱিষ্কৃত হয়। বিভিন্ন প্ৰকাৰৰ বাহ্যিক প্ৰজাতিৰ অন্তৰ্ভুক্তকৰণৰ বাবে বৰ্তমান এই সৰু প্ৰজাতিৰ স্তন্যপায়ী জীৱ সকলৰ জীৱন ধাৰণত ব্যাঘাত জন্মইছে। স্থানীয় পৰিস্থিতি তন্ত্ৰ আংশিক ভাবে সলনি হলেও এনে জীৱ সমূহৰ জীৱনলৈ ভাবুকি কঢ়িয়াই আনে।

## তথ্য উৎস

## বহিঃসংযোগ

শ্ৰেণী:স্তন্যপায়ী প্ৰাণী
মৌলিক সংখ্যা

**মৌলিক সংখ্যা** () হ'ল ১তকৈ ডাঙৰ কিছুমান স্বাভাৱিক সংখ্যা, যাৰ কেৱল দুটা *পৃথক* উৎপাদক আছে- ১ আৰু সেই সংখ্যাটো নিজেই অৰ্থাৎ মৌলিক সংখ্যা হ’ল একতকৈ ডাঙৰ স্বাভাৱিক সংখ্যা য’ত ১ আৰু নিজক বাদ দি কোনো ধনাত্মক ভাজক নাথাকে। সৰল ভাষাত ক’বলৈ গ’লে, মৌলিক সংখ্যা হ’ল একতকৈ ডাঙৰ এটা সম্পূৰ্ণ সংখ্যা যাক ১ আৰু নিজেই বাদ দি আন কোনো সংখ্যাৰে সমভাৱে ভাগ কৰিব নোৱাৰি।

## ১-১০০ লৈকে মৌলিক সংখ্যা ২৫ টা
প্ৰথম ২৫টা মৌলিক সংখ্যা হ'লঃ
২, ৩, ৫, ৭, ১১, ১৩, ১৭, ১৯, ২৩, ২৯, ৩১, ৩৭, ৪১, ৪৩, ৪৭, ৫৩, ৫৯, ৬১, ৬৭, ৭১, ৭৩, ৭৯, ৮৩, ৮৯, ৯৭।

১-১০০ লৈকে মৌলিক সংখ্যাৰ যোগফল ১০৬০। 
১-১০ লৈকে মৌলিক সংখ্যা ৪ টা।

## মৌলিক সংখ্যা বাহিৰ কৰাৰ পদ্ধতি
২ ক বাদ দি আটাইবোৰ মৌলিক সংখ্যাই হৈছে অযুগ্ম। যিবোৰ অযুগ্ম সংখ্যা ১ আৰু নিজৰ বাহিৰে আন সংখ্যাৰে বিভাজ্য নহয় সেইবোৰেই হৈছে মৌলিক সংখ্যা।

## তথ্য সংগ্ৰহ

শ্ৰেণী:সংখ্যা
ং

**&nbsp;ং** (উনস্বৰ) অসমীয়া ব্যঞ্জনবৰ্ণ মালাৰ ৩৯ নং বৰ্ণ। উনস্বৰ হৈছে নাকৰ ধ্বনিৰ প্ৰকাৰ চিনাক্তকৰণৰ বাবে ব্যৱহাৰ কৰা বৈশিষ্ট্যপূৰ্ণ বা ধ্বনিগত চিহ্ন। ইয়াৰ উৎপত্তি সংস্কৃত ভাষা আৰু ব্ৰাহ্মী লিপিত আৰু ইয়াৰ ব্যৱহাৰ হয় মূলতঃ দেৱনাগৰী, অসমীয়া-বাংলা, বাৰ্মিজ, সিংহল, তেলুগু, থাই আদি লিপিৰ ক্ষেত্ৰত। শব্দটোৰ ভাষা আৰু স্থানৰ ওপৰত নিৰ্ভৰ কৰি ইয়াৰ উচ্চাৰণ ভিন্ন হয়।

## '&nbsp;ং' যুক্ত শব্দৰ উদাহৰণ

* গংগা
* বংশ
* মাংস
* ইংৰাজী
* কংগ্ৰেছ
* অংশ 
* আংশিক 
* কংস
* খং
* জংচন
* ধ্বংস

শ্ৰেণী:অসমীয়া ব্যঞ্জনবৰ্ণ‎
ঃ

**&nbsp;ঃ** (বিসৰ্গ) অসমীয়া ব্যঞ্জনবৰ্ণ মালাৰ ৪০ নং আখৰ।

## '&nbsp;ঃ'যুক্ত শব্দৰ উদাহৰণ
* উঃআঃ 
* মনঃপূত 
* মনঃস্তাত্বিক 
* বাঃবাঃ
* হাঃহাঃ
শ্ৰেণী:অসমীয়া ব্যঞ্জনবৰ্ণ‎
ঁ (চন্দ্ৰবিন্দু)

**&nbsp;ঁ (চন্দ্ৰবিন্দু)** অসমীয়া ব্যঞ্জনবৰ্ণ মালাৰ ৪১ নং আখৰ হিচপে আছে যদিও ই এটা বৰ্ণ নহয়, এটা নাসিক্যধ্বনিহে৷ ই সদায় স্বৰবৰ্ণৰ ওপৰত বহি নাসিক্য ধ্বনি সূচায়, অৰ্থাৎ ইয়াক উচ্চাৰণ কৰোঁতে স্বৰধ্বনি নাকেৰে উচ্চাৰণ কৰিবলৈ নিৰ্দেশ দিয়ে৷ ইংৰাজী N ধ্বনিযুক্ত বৰ্ণ বুজাবলৈয়ো চন্দ্ৰবিন্দু ব্যৱহাৰ কৰা হয়৷ যেনে: Nagaon=নগাঁও৷ নিজে নিজে উচ্চাৰিত হ’ব নোৱাৰে বাবেই ই বৰ্ণ নহয়৷ অসমীয়া ভাষাত চন্দ্ৰবিন্দুৰ ব্যৱহাৰ সম্পৰ্কে কিছুমান নীতি-নিয়ম ধৰাবন্ধা আছে৷ চন্দ্ৰবিন্দুৰ ব্যৱহাৰৰ তাৰতম্যত শব্দৰ অৰ্থৰ তাৰতম্য ঘটে৷ কিছুমান বৰ্ণত চন্দ্ৰবিন্দুৰ ব্যৱহাৰ বিধি-নিষেধ আছে৷ যেনে: ঙ, ঞ, ণ, ন আৰু ম বৰ্ণৰ ওপৰত কেতিয়াও চন্দ্ৰবিন্দু ব্যৱহৃত নহয়৷ কাৰণ, উল্লিখিত বৰ্ণকেইটা নিজেই একো একোটা নাসিক্য বৰ্ণ৷ প্ৰকৃততে সংস্কৃতৰ নাসিক্য ধ্বনি “অনুস্বাৰ(ং), ঙ, ঞ, ণ, ন,আৰু ম’’ নাসিক্য ধ্বনিৰ পৰিৱৰ্তিত ৰূপ অসমীয়া ভাষাৰ চন্দ্ৰবিন্দু৷

## চন্দ্ৰবিন্দুৰ ব্যৱহাৰ
# অসমীয়া ভাষাৰ তদ্ভৱ শব্দত সংস্কৃতৰ অনুস্বাৰ, ঙ, ঞ, ণ, ন আৰু ম ধ্বনি পৰিৱৰ্তিত হৈ অসমীয়াত চন্দ্ৰবিন্দুৰূপে ব্যৱহাৰ হয়৷ যেনে; বংস>বাঁহ, অঙ্ক>আঁক, পঞ্চ>পাঁচ, কণ্টক>কাঁইট বা কাঁটা, দন্ত>দাঁত, গ্ৰাম>গাঁও, জাম্প>জাঁপ আদি৷
# বৰ্তমান আৰু অতীতকালৰ প্ৰথম পুৰুষৰ সকলো ক্ৰিয়াপদত আৰু সাম্ভাৱ্য ভূতকালৰ “হেঁতেন’’ পৰসৰ্গতো (হ+এ) ’এ’ৰ ওপৰত চন্দ্ৰবিন্দু বহে৷ যেনে: খালোঁ, পঢ়োঁ, খাইছিলোঁ, পঢ়িছিলোঁ, খালোঁহেঁতেন ইত্যাদি৷
# ক্ৰিয়াপদৰ অসমাপিকা ৰূপ গঠন কৰোঁতে চন্দ্ৰবিন্দু ব্যৱহাৰ কৰিব লাগে৷ যেনে: খাওঁতে, যাওঁতে, পঢ়োঁতা, দিওঁতা ইত্যাদি৷
# নামপদৰ বহুবচন বুজোৱা “হঁত’’ আৰু ক্ৰিয়াপদৰ বহুবচন বুজোৱা “হঁক’’ প্ৰত্যয়তো চন্দ্ৰবিন্দু ব্যৱহৃত হয়৷ যেনে: সিহঁত, মাহঁত, যোৱাহঁ, খোৱাহঁক আদি৷
# মৃত লোকক বুজাবলৈ নামৰ আগত চন্দ্ৰবিন্দু ব্যৱহাৰ কৰা হয়৷
# কিছুমান তদ্ভৱ শব্দত নথকা স্বত্বেও স্বতঃস্ফুৰ্ত নাসিক্যভৱনৰ বাবে কিছুমান অসমীয়া শব্দত চন্দ্ৰবিন্দু ব্যৱহাৰ কৰা হয়৷ যেনে সঁচা, আঁহত, আঁঠু আদি৷

## চন্দ্ৰবিন্দু ব্যৱহাৰত নিষেধ
# আদেশ বা অনুৰোধ বুজোৱা অনুজ্ঞাৰ তৃতীয় পুৰুষৰ ক্ৰিয়াবিভক্তিত চন্দ্ৰবিন্দু ব্যৱহাৰ নহয়৷ যেনে: খাওক, লওক, যাওক আদিত৷
# ইংৰাজী also, too বুজোৱা অৰ্থত ও ব্যৱহাৰ হ’লে, তাত চন্দ্ৰবিন্দু ব্যৱহাৰ কৰা নহয়৷ যেনে: সিও, ক’লেও, গ’লেও, তুমিও ইত্যাদি৷
# অনুস্বাৰ, ঙ, ঞ, ণ, ন, আৰু ম বৰ্ণৰ ওপৰত চন্দ্ৰবিন্দু ব্যৱহাৰ নহয়৷
## চন্দ্ৰবিন্দুৰ ব্যৱহাৰত অৰ্থৰ ভিন্নতা
চন্দ্ৰবিন্দুৰ ভুল প্ৰয়োগে অসমীয়া ভাষাৰ শব্দৰ প্ৰকৃত অৰ্থ প্ৰকাশ নকৰে৷ যেনে: তেও(তথাপি)-তেওঁ( তেখেত), বাহ(চৰাইৰ বাহ)-বাঁহ(বাঁহগছ) আহত(আঘাতপ্ৰাপ্ত)-আঁহত(আঁহতগছ) আদি৷

## তথ্য সূত্ৰ

শ্ৰেণী:অসমীয়া ব্যঞ্জনবৰ্ণ
ফাৰেনহাইট

right|thumb|এটা থাৰ্মমিটাৰ, যাৰ বাহিৰৰ বৃত্তাকাৰ স্কেল ফাৰেনহাইট একক আৰু ভিতৰৰ স্কেলটো ছেলছিয়াছ এককত লিখা
right|thumb|

**ফাৰেনহাইট** হ'ল তাপমাত্ৰা পৰিমাপৰ স্কেল, যিটো ১৭২৪ চনত প্ৰস্তাব কৰা হয় আৰু জাৰ্মান পদাৰ্থবীদ ডেনিয়েল গেব্ৰিয়েল ফাৰেনহাইট (১৬৮৬–১৭৩৬)ৰ নামানুসৰি নামকৰণ কৰা হয়। বৰ্তমান বিশ্বৰ অধিকাংশ দেশত তাপমাত্ৰা পৰিমাপৰ বাবে ছেলছিয়াছ স্কেল ব্যৱহৃত হৈছে। যুক্তৰাষ্ট্ৰ সহ কিছু দেশ যেনেঃ ব্ৰাজিলত এতিয়াও ফাৰেনহাইট স্কেল ব্যৱহৃত হৈ আছে।

শ্ৰেণী:জোখ-মাখৰ একক
১৬ এপ্ৰিল

**এপ্ৰিল ১৬** গ্ৰেগৰীয় বৰ্ষপঞ্জী অনুসৰি বছৰৰ ১০৬ তম (অধিবৰ্ষত ১০৭ তম) দিন। 

## ঘটনাৱলী
*১৮৫৩ - ভাৰতৰ বোম্বাইত প্ৰথম যাত্ৰীবাহি ৰেল চলাচল আৰম্ভ হয়।

## জন্ম
* ১৮৪৪ - আনাটোল ফ্ৰাঁ, ফ্ৰান্সৰ কবি, ঔপন্যাসিক আৰু সাংবাদিক।
* ১৮৬৭ - উইলবাৰ ৰাইট, উৰাজাহাজৰ আৱিষ্কাৰক। 
* ১৮৮৯ - চাৰ্লি চেপলিন, ইংৰাজী চলচ্চিত্ৰ অভিনেতা। 
* ১৯৩৮ - তাৰক চন্দ্ৰ গোস্বামী, অসমীয়া সাহিত্যিক।
* ১৯৪৮ - জগমোহন কৌৰ, ভাৰতীয় কণ্ঠশিল্পী।
* ১৯৭৮ - লাৰা দত্ত, ভাৰতীয় মডেল আৰু চলচ্চিত্ৰ অভিনেত্ৰী তথা ২০০০ চনৰ মিছ ইউনিভাৰ্চ।
* ১৯৭৩ - আলিয়াউনে দমালা বাদাৰা আকন থিয়াম (আকন), চেনেগালেছ-আমেৰিকান গায়ক, গীতিকাৰ, ৰেকৰ্ড প্ৰযোজক আৰু উদ্যোগী।

## মৃত্যু
* ১৮২৮ - ফ্ৰান্সিছক' গয়া, স্পেইনৰ চিত্ৰশিল্পী।
* ১৯৯৮ - বদন বৰুৱা, অসমীয়া সাংবাদিক।

## দিৱস
* বিশ্ব কণ্ঠ দিৱস

## বাহ্যিক সংযোগ

* বিবিচি: এই দিনত ঘটা কেইটামান উল্লেখযোগ্য ঘটনা

----

## তথ্য সংগ্ৰহ

শ্ৰেণী:এপ্ৰিল
শ্ৰেণী:ইংৰাজী বৰ্ষপঞ্জীৰ দিন
এপ্ৰিল

**এপ্ৰিল** গ্ৰেগৰীয় কেলেণ্ডাৰ অনুসৰি বছৰৰ চতুৰ্থ মাহ। এই মাহত মুঠ ৩০ দিন থাকে। এপ্ৰিল মাহটো সাধাৰণতে উত্তৰ গোলাৰ্ধত বসন্ত ঋতু, আৰু দক্ষিণ গোলাৰ্ধত শৰৎ ঋতুৰ সৈতে জড়িত৷

## ইতিহাস
ৰোমানসকলে প্ৰথমে এপ্ৰিল মাহটো লেটিন ভাষাত এপ্ৰিলিছ (Aprilis) নাম দিছিল যদিও এই নামৰ ব্যুৎপত্তি অনিশ্চিত। পৰম্পৰাগত ব্যুৎপত্তি অনুসৰি ইংৰাজী April শব্দটো এপেৰাইৰ (aperire) অৰ্থাৎ "উন্মুক্ত হোৱা" ক্ৰিয়াৰ পৰা আহিছে, ইয়ে ইংগিত দি যে এয়া হৈছে ফুল "ফুলিবলৈ" আৰম্ভ কৰা ঋতু, যিটো আধুনিক গ্ৰীকসকলে বসন্ত ঋতুৰ বাবে ব্যৱহাৰ কৰা άνοιξη (ánixi) (উন্মুক্ত হোৱা)ৰ সৈতে তুলনা কৰিব পাৰি। যিহেতু ৰোমান মাহবোৰৰ নাম তেওঁলোকৰ দেৱতাৰ সন্মানত ৰখা হৈছিল আৰু যিহেতু এই মাহটো দেৱী ভেনাছৰ বাবে পবিত্ৰ আছিল, তেওঁৰ ভেনেৰিয়া উৎসৱ এই মাহৰ প্ৰথম দিনাই অনুষ্ঠিত কৰা হৈছিল, সেয়েহে তেওঁৰ সমতুল্য গ্ৰীক দেৱী এফ্ৰ’ডাইট (Aphrodite) বা এট্ৰোষ্কান (Etruscan) ভাষাৰ এপ্ৰো (Apru) নামৰ পৰা মাহটোৰ নাম এপ্ৰিলিছ বা আদিতে এফ্ৰিলিছ দিয়া হৈছিল বুলি ধাৰণা কৰা হয়৷ জাৰ্মান লেখক জেকব গ্ৰিমে এপেৰ (Aper) বা এপ্ৰোছ (Aprus) নামৰ এজন কাল্পনিক দেৱতা বা নায়কৰ নামেৰে মাহটোৰ নাম এপ্ৰিল হোৱা বুলি পৰামৰ্শ দিছিল।

## প্ৰতীক

এপ্ৰিল মাহৰ জন্মপাথৰ হীৰা। জন্ম ফুল হৈছে কমন ডেইজী (Bellis perennis) বা ছুইট পী (sweet pea)। ৰাশি হৈছে মেষ (১৯ এপ্ৰিললৈকে) আৰু বৃষ (২০ এপ্ৰিলৰ পৰা)।

## দিৱস
*১ এপ্ৰিল: এপ্ৰিল ফুল দিৱস
*২ এপ্ৰিল: আন্তঃৰাষ্ট্ৰীয় শিশুৰ গ্ৰন্থ দিৱস
*৩ এপ্ৰিল: বাংলাদেশৰ জাতীয় চলচ্চিত্ৰ দিৱস
*৪ এপ্ৰিল: হংকং আৰু টাইৱানৰ শিশু দিৱস
*৫ এপ্ৰিল: পেলেষ্টাইনৰ শিশু দিৱস
*৬ এপ্ৰিল: ইণ্ডোনেচিয়াৰ ৰাষ্ট্ৰীয় মাছমৰীয়া দিৱস
*৭ এপ্ৰিল: বিশ্ব স্বাস্থ্য দিৱস
*৮ এপ্ৰিল: আন্তৰ্জাতিক ৰোমানি দিৱস
*৯ এপ্ৰিল: জৰ্জিয়াৰ ৰাষ্ট্ৰীয় একতা দিৱস
*১০ এপ্ৰিল: আন্তৰ্জাতিক ভাতৃ-ভগ্নী দিৱস
*১১ এপ্ৰিল: ভাৰতৰ জাতীয় নিৰাপদ মাতৃত্ব দিৱস
*১২ এপ্ৰিল: বলিভিয়াৰ শিশু দিৱস
*১৩ এপ্ৰিল: ইকুৱেডৰৰ শিক্ষক দিৱস
*১৪ এপ্ৰিল: আম্বেদকাৰ জয়ন্তী (ভাৰত)
*১৫ এপ্ৰিল: সাৰ্বজনীন সংস্কৃতি দিৱস
*১৬ এপ্ৰিল: বিশ্ব কণ্ঠ দিৱস
*১৭ এপ্ৰিল: বিশ্ব হিমোফিলিয়া দিৱস
*১৮ এপ্ৰিল: বিশ্ব ঐতিহ্য দিৱস
*১৯ এপ্ৰিল: বাইচাইকেল দিৱস
*২০ এপ্ৰিল: ৰাষ্ট্ৰসংঘৰ চীনা ভাষা দিৱস
*২১ এপ্ৰিল: সতী সাধনী দিৱস (অসম, ভাৰত)
*২২ এপ্ৰিল: বিশ্ব ধৰিত্ৰী দিৱস
*২৩ এপ্ৰিল: বিশ্ব গ্ৰন্থ দিৱস
*২৪ এপ্ৰিল: ৰাষ্ট্ৰীয় পঞ্চায়তী ৰাজ দিৱস (ভাৰত)
*২৫ এপ্ৰিল: বিশ্ব মেলেৰিয়া দিৱস
*২৬ এপ্ৰিল: বিশ্ব বৌদ্ধিক সম্পত্তি দিৱস
*২৭ এপ্ৰিল: বিশ্ব গ্ৰাফিক ডিজাইন দিৱস
*২৮ এপ্ৰিল: বাৰ্বাডোচৰ ৰাষ্ট্ৰীয় বীৰ দিৱস
*২৯ এপ্ৰিল: আন্তৰ্জাতিক নৃত্য দিৱস
*৩০ এপ্ৰিল: পাৰাগুৱেৰ শিক্ষক দিৱস

## তথ্য সংগ্ৰহ

----

শ্ৰেণী:এপ্ৰিল
শ্ৰেণী:ইংৰাজী মাহ
মাইক, এক মুণ্ডবিহীন কুকুৰা

**মাইক, এক মুণ্ডবিহীন কুকুৰা** (২০ এপ্ৰিল, ১৯৪৫ - ১৭ মাৰ্চ, ১৯৪৭), যাক বিস্ময়কৰ কুকুৰা হিচাপেও জনা যায়, আচলতে মুণ্ডচ্ছেদ কৰাৰ পাছতো ১৮ মাহ জীয়াই থকা এটা Wyandotte chicken প্ৰজাতিৰ কুকুৰা। প্ৰথমতে এই কথাটো গৰিষ্ঠসংখ্যকে উৰাবাতৰি বুলি ভাবিছিল যদিও কুকুৰাটো গৰাকীয়ে ইউটাহ বিশ্ববিদ্যালয়লৈ নি পাছত এই কথাটো প্ৰতিপন্ন কৰে।

## মুণ্ডচ্ছেদ
১৯৪৫ চনৰ ১০ ছেপ্টেম্বৰ তাৰিখে কলৰাডোৰ ফ্ৰুটিয়া নিবাসী কৃষক লইড ওলছেনে ৰাতিৰ সাঁজ খাবৰ বাবে তেওঁৰ ঘৈণীয়েকৰ মতামত অনুসৰি খাবৰ বাবে কুকুৰা মাংস কিনিবলৈ যায়। ওলছেনে গৈ চাৰে পাঁচমহীয়া Wyandotte chicken প্ৰজাতিৰ কুকুৰা 'মাইক'ক কিনি আনে। কুকুৰাটো কাটোতে মূৰটো ছেদ হ'ল, কিন্তু এখন কাণ আৰু মস্তিষ্কৰ শিৰা (brain stem) থাকি যায়। ফলত কুকুৰাটোৰ মৃত্যু নঘটে আৰু সি পুনৰ তেনেদৰেই খোজ কঢ়া মেলা কামবোৰ, মাত মতা, খাদ্য বিচৰা আদি কৰি থাকিব পৰা হয়। কুকুৰাটোৰ তেনে অৱস্থা দেখি ওলছেনে তাৰ প্ৰতিপালন কৰাৰ সিদ্ধান্ত লয় আৰু ড্ৰপাৰৰ জৰিয়তে তাক গাখীৰ-পানীৰ এটা মিশ্ৰণ খাদ্য হিচাপে যোগান ধৰে।

## জনাজাত
মাইকৰ কথাটো গম পোৱাৰ লগে লগে ই বিখ্যাত হৈ পৰে আৰু কুকুৰাটোৰ ফটো টাইম, লাইফ আদি বিখ্যাত আলোচনীতো ঠাই পায়। ২৫ চেণ্টৰ টিকটৰ বিনিময়ত তাক চাবলৈ জনসাধাৰণক সুবিধা কৰি দিয়া হৈছিল আৰু তাৰ ফলত মালিক ওলছেনে প্ৰায় ৪,৫০০ আমেৰিকান ডলাৰ (বৰ্তমান ৪৮,৩০০) আৰ্জন কৰিছিল। 

## মৃত্যু
১৯৪৭ চনৰ মাৰ্চৰ এক নিশাত কুকুৰাটোৰ মৃত্যু ঘটে।

## তথ্য সংগ্ৰহ

শ্ৰেণী:বিখ্যাত জীৱ-জন্তু
বৰাক উপত্যকা অভিযান্ত্ৰিক মহাবিদ্যালয়

** বৰাক উপত্যকা অভিযান্ত্ৰিক মহাবিদ্যালয়**  ২০১৭ চনত অসমৰ কৰিমগঞ্জ জিলাত অসম চৰকাৰে  প্ৰতিষ্ঠা কৰে। ২০১১ চনৰ ২ মাৰ্চ তাৰিখে তেতিয়াৰ অসমৰ মুখ্যমন্ত্ৰী তৰুণ গগৈ ডাঙৰীয়ায়ে প্ৰস্তাৱিত এই মহাবিদ্যালয় খনৰ আধাৰশিলা স্থাপন কৰে।  মহাবিদ্যালয়খন শ্ৰীভূমি জিলাৰ নিৰালা নামৰ ঠাইত অৱস্থিত।      

মহাবিদ্যালয় খনে ২০১৭-১৮ শিক্ষাবৰ্ষৰ পৰা কম্পিউটাৰ বিজ্ঞান আৰু অভিযান্ত্ৰিক (Computer Science and Engineering)  আৰু অণুবিদ্যুৎ আৰু দূৰসংযোগ অভিযান্ত্ৰিক (Electronics and Telecommunication Engineering) বিভাগত চাৰি বছৰীয়া স্নাতক পাঠ্যক্ৰম আগবঢ়োৱা আৰম্ভ কৰে। ২০২০ চনত মহাবিদ্যালয় খনে অসামৰিক অভিযান্ত্ৰিকী  আৰু মেকানিকেল ইঞ্জিনিয়াৰিং বিভাগত চাৰি বছৰীয়া স্নাতক পাঠ্যক্ৰম  আৰম্ভ কৰে।    মহাবিদ্যালয় খন ''সৰ্ব ভাৰতীয় প্ৰযুক্তি শিক্ষা পৰিষদৰ (All India Council for Technical Education) (AICTE) স্বীকৃৰ্তি প্ৰাপ্ত।

এইখন অসমৰ পঞ্চম খন ৰাজ্যিক চৰকাৰৰ দ্বাৰা প্ৰতিষ্ঠিত অভিযান্ত্ৰিক মহাবিদ্যালয় আৰু বৰাক উপত্যকাৰ প্ৰথমখন।

## শিক্ষা

বৰাক উপত্যকা অভিযান্ত্ৰিক মহাবিদ্যালয়ে কম্পিউটাৰ বিজ্ঞান আৰু অভিযান্ত্ৰিক (Computer Science and Engineering),  অণুবিদ্যুৎ আৰু দূৰসংযোগ অভিযান্ত্ৰিক (Electronics and Telecommunication Engineering),  অসামৰিক অভিযান্ত্ৰিকী  আৰু মেকানিকেল ইঞ্জিনিয়াৰিং বিভাগত চাৰি বছৰীয়া স্নাতক পাঠ্যক্ৰম  আগবঢ়ায়। 

## নামভৰ্তি
*স্নাতক শ্ৰেণীৰ প্ৰথম বৰ্ষত অধ্যয়ন কৰিবলৈ ডিব্ৰুগড় বিশ্ববিদ্যালয়ে অনুস্থিত কৰা অসম সংযুক্ত প্ৰৱেশ পৰীক্ষাৰ বাচনি কৰা হয়। 
২০১৭ চনত এই পৰীক্ষা অসমৰ প্ৰযুক্তি শিক্ষা আয়ুক্তয়ে অনুষ্ঠিত কৰে। 

*অভিযান্ত্ৰিক শিক্ষাৰ ডিপ্লোমা প্ৰাপ্ত শিক্ষাৰ্থীয়ে স্নাতক দ্বিতীয় বৰ্ষত অধ্যয়ন কৰিবলৈ অসম প্ৰযুক্তি শিক্ষা আয়ুক্তয়ে অনুষ্ঠিত কৰা সংযুক্ত পাৰ্শ্বিয় প্ৰৱেশ পৰীক্ষাৰ (Joint Lateral Entrance Examination) (JLEE) দ্বাৰা নামভৰ্তি কৰিব পাৰে।   
## তথ্য উৎস

শ্ৰেণী:অসমৰ অভিযান্ত্ৰিক মহাবিদ্যালয়সমূহ
শ্ৰেণী:অসমৰ মহাবিদ্যালয়সমূহ
ভূপেন হাজৰিকা সেতু

ভূপেন হাজৰিকা (দ্ব্যৰ্থতা দূৰীকৰণ পৃষ্ঠা)

**ভূপেন হাজৰিকা সেতু** বা **ঢলা-শদিয়া দলং** () হৈছে অসমৰ তিনিচুকীয়া জিলাৰ শদিয়া আৰু ঢলাক সংযোগ কৰা লোহিত নদীৰ ওপৰত অৱস্থিত এখন এখলপীয়া পথ দলং। এই দলংখনে অসম আৰু অৰুণাচল প্ৰদেশৰ মাজৰ যোগাযোগ সহজ কৰি তোলে। ২০১১ চনত নিৰ্মাণ কাৰ্য আৰম্ভ হোৱা এই দলঙৰ নিৰ্মাণকাৰ্য ২০১৭ চনত শেষ হয়। ২০১৭ চনৰ ২৬ মে তাৰিখে ভাৰতৰ প্ৰধানমন্ত্ৰী নৰেন্দ্ৰ মোদী ডাঙৰীয়াই এই দলংখন আনুষ্ঠানিকভাৱে মুকলি কৰে। ভূপেন হাজৰিকাৰ স্মৃতিত দলংখনৰ নাম ভূপেন হাজৰিকা সেতু নামেৰে নামকৰণ কৰা হৈছে। ৯.১৫ কিঃমিঃ দৈৰ্ঘৰ এই দলং ভাৰতৰ তথা এছিয়াৰ দীৰ্ঘতম নদী দলং। অসমৰ একেবাৰে পূব প্ৰান্তত অৱস্থিত এই দলংখনে অসম আৰু অৰুণাচল প্ৰদেশৰ যোগাযোগ ব্যৱস্থা ক্ষিপ্ৰতৰ কৰি উঠাৰ লগতে প্ৰতিৱেশী বিদেশী ৰাষ্ট্ৰ চীন, ম্যানমাৰৰ লগত যোগাযোগ তথা আৰ্থ-সামাজিক দিশত ন ন দুৱাৰ মুকলি হ’ব বুলি আশা কৰা হৈছে। 

অসমৰ ৰাজধানী গুৱাহাটীৰ পৰা শদিয়াৰ দূৰত্ব ৫৪০ কিঃমিঃ আনহাতে, অৰুণাচলৰ ৰাজধানী ইটানগৰৰ পৰা ঢলাৰ দূৰত্ব ৩০০ কিঃমিঃ। শদিয়াৰ নিকটতম বিমান বন্দৰ হ’ল ডিব্ৰুগড় বিমানবন্দৰ। উল্লেখযোগ্য যে অৰুণাচলত কোনো বাণিজ্যিক বিমান বন্দৰ নাই তথা ৰে'ল ব্যৱস্থাও ইমান সুচল নহয়। সেয়ে পথ পৰিবহণ এই ৰাজ্যৰ যাতায়তৰ মূল ভেটি। 
তদুপৰি এই দলংখনে অসমৰ পৰা অৰুণাচলৰ পথ চাৰি ঘণ্টা কাললৈ চুটি কৰি আনিব। 

মুম্বাইৰ বিখ্যাত বান্দ্ৰা-ৱাৰলী চি লিংক সেতুৰ পৰা এই দলং প্ৰায় ৩০ শতাংশ দীঘল।

২০১১ চনত নিৰ্মাণ কাৰ্য আৰম্ভ হোৱা এই দলংখনৰ আনুমানিক মুঠ ব্যয় ৯৫০ কোটি টকা। 

কেৱল সাধাৰণ নাগৰিকৰ বাবেই নহয়, এই দলং সেনাবাহিনীৰ বাবেও গুৰুত্বপূৰ্ণ ভূমিকা আছে। টেংক তথা গধুৰ অস্ত্ৰ পাতি পৰিবহণত এই দলং একমাত্ৰ সাৰথি। অৰুণাচলৰ উত্তৰ সীমান্তত চীন দেশ অৱস্থিত। এই অঞ্চলৰ পৰা ভাৰতৰ মূলভাগৰ লগত যোগাযোগ ৰক্ষাৰ ক্ষেত্ৰত ঢলা শদিয়া দলংখনে মুখ্য ভূমিকা পালন কৰিব। 

কেন্দ্ৰীয় চৰকাৰে ঢলা-শদিয়া দলঙৰ যোগাযোগ ব্যৱস্থাৰ উন্নতিৰ বাবে ২০১৫ চনত ১৫,০০০ কোটি টকাৰ এক পেকেজ ঘোষণা কৰিছিল।

## নিৰ্মাণ
হাইদৰাবাদস্থিত নৱযুগ ইঞ্জিনীয়াৰিং কোম্পানী লিমিটেড নামৰ এক সংস্থাৰ লগত যৌথ উদ্যোগত ২০১১ চনৰ পৰা লোহিত নদীৰ ওপৰত এই দলঙৰ নিৰ্মাণ কাম আৰম্ভ হয়। প্ৰায় ৯৩৮ কোটি টকা ব্যয়ে নিৰ্মিত এই দলং ২০১৭ চনত সম্পূৰ্ণ হৈ উঠে। ২০১৭ চনৰ ২৬ মে’ তাৰিখে ভাৰতৰ প্ৰধানমন্ত্ৰী নৰেন্দ্ৰ মোদী ডাঙৰীয়াই এই দলং আনুষ্ঠানিকভাৱে উদ্বোধন কৰে।

## বৈশিষ্ট্য
* দৈৰ্ঘ্য: ৯.১৫ কিঃমিঃ 
* প্ৰস্থ: ১২ মিটাৰ 
* স্পেনৰ সংখ্যা: ১৮৩ টা
* ভাৰতৰ দীৰ্ঘতম দলং

## তথ্য উৎস

শ্ৰেণী:অসমৰ দলং
শ্ৰেণী:ব্ৰহ্মপুত্ৰৰ ওপৰত দলং
শ্ৰেণী:ভূপেন হাজৰিকা
বিনোদ খান্না

**বিনোদ খান্না** (৬ অক্টোবৰ ১৯৪৬ – ২৭ এপ্ৰিল ২০১৭) এজন ভাৰতীয় অভিনেতা, প্ৰযোজক আৰু ৰাজনীতিবিদ। তেখেতে দুবাৰ ফিল্মফেয়াৰ বঁটা লাভ কৰিছিল। ৰাজনৈতিক ক্ষেত্ৰত গুৰদাসপুৰ সমষ্টিৰ পৰা দুবাৰকৈ সাংসদ (১৯৯৮-২০০৯ আৰু ২০১৪-২০১৭) নিৰ্বাচিত হৈছিল। ২০০২ চনৰ জুলাইত বিনোদ খান্না অটল বিহাৰী বাজপায়ীৰ মন্ত্ৰীসভাত সাংস্কৃতিক আৰু পৰ্যটন বিভাগৰ মন্ত্ৰী পদ লাভ কৰে। ছমাহ পাছত তেখেত বৈদেশিক পৰিক্ৰমাৰ ৰাজ্যিক মন্ত্ৰী নিৰ্বাচিত হয়।

বিনোদ খান্নাই বহুকেইখন উল্লেখযোগ্য হিন্দী বোলছবিত নায়কৰ চৰিত্ৰ ৰূপায়ণ কৰিছিল, যেনে- মেৰে অপ্‌নে, মেৰা গাঁও মেৰা দেশ, গড্ডাৰ, জেইল যাত্ৰা, ইম্‌তিহান, মুকড্ডৰ কা ছিকন্দৰ, ইন্‌কাৰ, কচ্ছে ধাগে, অমৰ আকবৰ এন্থনী, ৰাজপুত, কুৰবানী, কুদ্‌ৰত, দয়াবান, কাৰনামা, জুৰ্ম আদি।

১৯৬৮ চনত অভিনয়ৰ পাতনি মেলি খান্নাই প্ৰথমে সৰু আৰু ঋণাত্মক চৰিত্ৰত অভিনয় কৰিছিল। তাৰ ভিতৰত "মেৰে অপ্‌নে" ছবিৰ খঙাল যুৱকৰ চৰিত্ৰ, "মেৰে গাঁও মেৰা দেশ" ছবিৰ মূল খলনায়কৰ চৰিত্ৰ, আৰু সমালোচকৰ দ্বাৰা প্ৰশংসিত তথা সঁচা ঘটনাৰ ওপৰত আধাৰিত ছবি "অচানক"ত পলাতক হোৱা সামৰিক বিষয়াৰ চৰিত্ৰ উল্লেখযোগ্য। 

১৯৮২ চনত কেৰিয়াৰ শীৰ্ষত থাকোঁতে বিনোদ খান্নাই সাময়িকভাৱে ছবিজগতৰ পৰা বিৰতি লৈ তেখেতৰ আধ্যাত্মিক গুৰু অ'শ্ব' ৰাজনীশক অনুসৰণ কৰে। পাঁচ বছৰ পাছত তেখেতে ছবিজগতলৈ ঘূৰি আহি "ইন্‌ছাফ" আৰু "সত্যমেৱ জয়তে" নামৰ দুখন হিট্‌ বোলছবি উপহাৰ দিয়ে।

বিনোদ খান্নাক তেখেতৰ অনুৰাগীসকলে হিন্দী বোলছবি জগতৰ সৰ্বকালৰ দেখনিয়াৰ নায়কৰ এজন বুলি অভিহিত কৰিছিল। 
কিছুকাল ধৰি মূত্ৰাশয়ৰ কৰ্কট ৰোগত ভোগি থকা খান্নাৰ ২০১৭ চনৰ ২৭ এপ্ৰিলৰ দিনৰ ১১:২০ বজাত মুম্বাইৰ এখন চিকিৎসালয়ত মৃত্যু হয়।

## তথ্যসূত্ৰ

## বহিঃসংযোগ
* 
* 
* 

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় অভিনেতা‎
শ্ৰেণী:ভাৰতীয় ৰাজনীতিবিদ
শ্ৰেণী:দাদাচাহেব ফাল্কে বঁটা বিজয়ী
শ্ৰেণী:ফিল্মফেয়াৰ বঁটা বিজয়ী
বিজন সেতু হত্যাকাণ্ড

**বিজন সেতু হত্যাকাণ্ড** ১৯৮২ চনৰ ৩০ এপ্ৰিলৰ দিনা পশ্চিমবংগৰ কলকাতাৰ ওচৰৰ বালিগঞ্জত সংঘটিত আনন্দমাৰ্গী ১৬ সন্ন্যাসী আৰু ১ গৰাকী সন্ন্যাসিনীৰ হত্যাকাণ্ডক সূচায়। দিনৰ পোহৰতে সংঘটিত হোৱা সত্ত্বেও এই ঘটনাৰ বাবে আজিলৈকে কাকো গ্ৰেপ্তাৰ কৰা নহ’ল। আনুষ্ঠানিক ন্যায়িক অনুসন্ধানৰ বাবে বাৰে বাৰে আহ্বান জনোৱাৰ পিছত ১৯১২ চনত উক্ত হত্যাকাণ্ডৰ অনুসন্ধান কৰিবলৈ এখন এজনীয়া ন্যায়িক আয়োগ গঠন কৰা হয়।

## ঘটনা
১৯৮২ চনৰ ৩০ এপ্ৰিলৰ দিনা আনন্দমাৰ্গী ১৬জন সন্ন্যাসী আৰু এগৰাকী সন্ন্যাসিনীক কলকাতাৰ টিলজালাত অৱস্থিত তেওঁলোকৰ মুখ্য কাৰ্যালয়ত হ’বলগীয়া এখন শৈক্ষিক সন্মিলনলৈ গৈ থকা অৱস্থাত টেক্সিৰ পৰা টানি বাহিৰলৈ উলিয়াই অনা হৈছিল। একেসময়তে তিনিটা ভিন্ন স্থানত মৰি যোৱাকৈ তেওঁলোকক মাৰপিট কৰা হৈছিল আৰু তেওঁলোকৰ দেহবোৰ জুইত জাপি দিয়া হৈছিল। খবৰত প্ৰকাশ যে দিনৰ পোহৰত ৰাজহুৱা স্থানত সংঘটিত এই ঘটনাৰ হাজাৰ হাজাৰ লোকে প্ৰত্যক্ষ কৰিছিল।

## তথ্যউৎস

## বাহ্যিক সংযোগ
*A documentary about the 30 April 1982 massacre
*30 April 1982, A Pathetic Chapter of History Written in Blood of the 17 Monks and Nuns of Ananda Marga ananda-marga.org (link from the official website of Ananda Marga)
*Photos of Ananda Margi processions in Calcutta marking the anniversary of the massacre
*Ananda Marga and the Use of Force by Helen Crovetto An in-depth research of Ananda Marga activities and the Bijon massacre. (limited access)

শ্ৰেণী:ভাৰতৰ ৰাজনৈতিক-সাম্প্ৰদায়িক হিংসাত্মক ঘটনা
শ্ৰেণী:পশ্চিমবংগ
শ্ৰেণী:স্বাধীনোত্তৰ ভাৰত
ফৰাছী ৱিকিপিডিয়া

**ফৰাচী ৱিকিপিডিয়া** অনলাইন মুক্ত বিশ্বকোষ ৱিকিপিডিয়াৰ ফৰাচী সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান  টা প্ৰবন্ধ আছে।

## পৰিসংখ্যা
 চনত ফৰাচী ৱিকিপিডিয়াৰ টা প্ৰবন্ধ,  গৰাকী সম্পাদক,  গৰাকী প্ৰশাসক আৰু টা ফাইল আছে। মুঠ সম্পাদনা সংখ্যা ।

## বাহ্যিক সংযোগ
ফৰাচী ৱিকিপিডিয়া
## তথ্য সংগ্ৰহ

শ্ৰেণী:ৱিকিপিডিয়াসমূহ
স্পেনীয় ৱিকিপিডিয়া

**স্পেনীয় ৱিকিপিডিয়া** অনলাইন মুক্ত বিশ্বকোষ ৱিকিপিডিয়াৰ স্প্যানিশ সংস্কৰণ। ২০০২ চনৰ ২ জুনত ইয়াক মুকলি কৰা হয়। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান টা প্ৰবন্ধ আছে।

## পৰিসংখ্যা
 চনৰ স্পেনীয় ৱিকিপিডিয়া'ৰ  টা প্ৰবন্ধ,  সম্পাদক,  প্ৰশাসক  আৰু টা ফাইল আছে। মুঠ সম্পাদনা সংখ্যা টা।

## বাহ্যিক সংযোগ
স্পেনীয় ৱিকিপিডিয়া
## তথ্য সংগ্ৰহ

শ্ৰেণী:ৱিকিপিডিয়াসমূহ
বঙালী ৱিকিপিডিয়া

**বঙালী ৱিকিপিডিয়া** অনলাইন মুক্ত বিশ্বকোষ ৱিকিপিডিয়াৰ বঙালী সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান টা প্ৰবন্ধ আছে।

## ইতিহাস
২০০৪ চনৰ ২৭ জানুৱাৰীত বঙালী ৱিকিপিডিয়া জন্মলাভ কৰে। ২০০৬ চনৰ অক্টোবৰত বঙালী ৱিকিপিডিয়া প্ৰথম দক্ষিণ এছিয় ৱিকিপিডিয়া হিসাবে ১০,০০০ প্ৰবন্ধ অতিক্ৰম কৰে। ২০১১ চনৰ ৩ অক্টোবৰত উইকিমিডিয়া বাংলাদেশ গঠন কৰা হয়। ২০১৭ চনত ৱিকিপিডিয়াৰ প্ৰবন্ধ সংখ্যা ৫০,০০০টা হয় আৰু ২০২০ চনত ৮০,০০০ অতিক্ৰম কৰে।

## পৰিসংখ্যা
বঙালী ৱিকিপিডিয়াত বৰ্তমান টা প্ৰবন্ধ, জন সম্পাদক, জন প্ৰশাসক আৰু টা ফাইল আছে। মুঠ সম্পাদনা সংখ্যা ।

## তথ্য সংগ্ৰহ

## বাহ্যিক সংযোগ

*বঙালী ৱিকিপিডিয়া
* 
* 

শ্ৰেণী:ৱিকিপিডিয়াসমূহ
ডি জে খালিদ

**খালিদ মহম্মদ খালিদ** () (জন্ম: ২৬ নবেম্বৰ, ১৯৭৫) আমেৰিকা যুক্তৰাষ্ট্ৰৰ এগৰাকী বিখ্যাত সংগীতকাৰ, ৰেকৰ্ড লেবেল সঞ্চালক, ৰেডিঅ' ব্যক্তি, ডি:জে আৰু লেখক। তেওক সাধাৰণতে **ডি:জে খালিদ** বুলি জনা যায়। তেওঁ‌ক আগতে **আৰব এটেক** নামেৰে জনাজাত আছিল, যদিও পিছত নাম তেওঁ‌ নাম সলনি কৰি ল'লে কাৰণ তেও উগ্ৰপন্থী লগত কোনো সম্পৰ্ক ৰাখিব বিচৰা নাছিল।

## তথ্য সংগ্ৰহ

শ্ৰেণী:জীৱিত ব্যক্তি
শ্ৰেণী:আমেৰিকা যুক্তৰাষ্ট্ৰৰ ব্যক্তি‎
গীতা উপাধ্যায়

**গীতা উপাধ্যায়** () এগৰাকী ভাৰতীয় সাহিত্যিক। তেওঁ মূলতঃ নেপালী আৰু অসমীয়া ভাষাত সাহিত্য চৰ্চা কৰে। তেওঁ জ্যোতিপ্ৰসাদ আগৰৱালাদেৱৰ "কাৰেঙৰ লিগিৰী" নাট নেপালী ভাষালৈ অনুবাদ কৰি ২০১২ চনৰ সাহিত্য অকাডেমিৰ অনুবাদ বঁটা লাভ কৰিছিল। আকৌ তেওঁৰ নেপালী ভাষাৰ উপন্যাস "জনমভূমি মেৰৌ স্বদেশ"ৰ বাবে ২০১৬ চনৰ নেপালী ভাষাৰ সাহিত্য অকাডেমি বঁটা লাভ কৰে।

## প্ৰাৰম্ভিক জীৱন
১৯৩৯ চনত মাজগাঁও নামৰ গাঁও এখনত গীতা উপাধ্যায়ৰ জন্ম হয়। অবিভক্ত দৰং জিলাৰ অন্তৰ্গত গাঁওখন বৰ্তমান শোণিতপুৰ জিলাত অৱস্থিত। তেওঁ সেই ঠাইৰে বালিকা বিদ্যালয়ত শিক্ষা জীৱনৰ পাতনি মেলিছিল। তাৰ পিছত তেওঁ বিহালী হাইস্কুলত হাইস্কুলীয়া শিক্ষা গ্ৰহণ কৰি সেই শিক্ষানুষ্ঠানৰ পৰাই ১৯৫৫ চনত মেট্ৰিক পৰীক্ষাত উত্তীৰ্ণ হয়। তাৰ পিছত সন্দিকৈ মহাবিদ্যালয়ত ইণ্টাৰমিডিয়েট (আজিকালিৰ উচ্চতৰ মাধ্যমিক) পঢ়িবলৈ যায়। তাৰ পৰায়ে তেওঁ বিএ পাছ কৰে।

## কৰ্ম জীৱন
সন্দিকৈ ছোৱালী মহাবিদ্যালয়ৰ পৰা বি.এ. পাছ কৰাৰ পিছত তেওঁ মোমায়েকৰ লগত নেপাললৈ যায় আৰু তাতে পৰ্যটন বিভাগত পৰ্যটন বিষয়া হিচাপে কৰ্ম জীৱনৰ পাতনি মেলে। নেপালত এবছৰ থকাৰ পিছত তেওঁ অসমলৈ ঘূৰি আহে আৰু গৌহাটী বিশ্ববিদ্যালয়ৰ পৰা ১৯৬৪ চনত ৰাজনীতি বিজ্ঞানত এম.এ. ডিগ্ৰী লাভ কৰে। তাৰ পিছত তেওঁ শিৱসাগৰ কলেজত অধ্যাপক হিচাপে যোগ দিয়ে আৰু ১৯৯৯ চনত তাৰে পৰা চাকৰি জীৱনৰ পৰা অৱসৰ লয়।

## সাহিত্যিক জীৱন
শিৱসাগৰ কলেজত অধ্যাপনা কৰি থকা কালছোৱাত তেওঁ সাহিত্য চৰ্চাত মনোনিৱেশ কৰে।
১৯৬৫-৬৬ মানত ভানুভক্তৰ ৰামায়ণখন অনুবাদ কৰিছিল। তাৰপিছত তেওঁ ১৯৭১ চনত নেপালী আৰু ১৯৭৬ চনত অসমীয়া ভাষাত অনুবাদীত "এন ফ্ৰাংকৰ ডায়েৰী" প্ৰকাশ পায়। তেওঁ ইয়াৰ নাট্যৰূপ ৰচনা কৰি মঞ্চস্থ কৰিছিল। তাৰ পিছত তেওঁ কেইবাখনো গ্ৰন্থ ইতিমধ্যে প্ৰকাশিত হৈছে। তদুপৰি তেওঁ অসম তথা ভাৰতৰ এগৰাকী আগশাৰীৰ নেপালী ভাষাৰ সাহিত্যিক হিচাপে জনাজাত।

## বঁটা আৰু সন্মান
* পদ্মশ্ৰী বঁটা।
* প্ৰবীণা শইকীয়া বঁটা
* জ্যোতিপ্ৰসাদ আগৰৱালাৰ "কাৰেঙৰ লিগিৰী" নাটৰ নেপালী অনুবাদৰ বাবে সাহিত্য অকাডেমিৰ অনুবাদ বঁটা, ২০১২
* "জনমভূমি মেৰৌ স্বদেশ" উপন্যাসৰ বাবে নেপালী ভাষাৰ সাহিত্য অকাডেমি বঁটা, ২০১৬

## তথ্য উৎস

শ্ৰেণী:অসমৰ ব্যক্তি
শ্ৰেণী:অসমীয়া সাহিত্যিক
শ্ৰেণী:নেপালী ভাষাৰ সাহিত্য অকাডেমি বঁটা বিজয়ী
শ্ৰেণী:পদ্মশ্ৰী বঁটা বিজয়ী
শ্ৰেণী:নেপালী ভাষাৰ সাহিত্যিক
জুলাই

**জুলাই** গ্ৰেগৰীয় বৰ্ষপঞ্জী বা খ্ৰীষ্টিয় বৰ্ষপঞ্জী অনুসৰি বছৰৰ সপ্তম মাহ। এই মাহত মুঠ ৩১ দিন। 

## নামকৰণ
ৰোমান সেনাপতি জুলিয়াছ চিজাৰ এই মাহত জন্মগ্ৰহণ কৰিছিল। সেয়ে তেওঁৰ নামানুসাৰে এই মাহৰ নাম জুলাই ৰখা হৈছে।

## প্ৰতীক
 

 
ৰাশিবোৰ হ’ল কৰ্কট ৰাশি (২২ জুলাইলৈকে) আৰু সিংহ ৰাশি (২৩ জুলাইৰ পৰা)।

## তথ্যসূত্ৰ

*
শ্ৰেণী:ইংৰাজী মাহ
মদিনা

**মদিনা** (, চৰকাৰী ভাবে:  আল-মদিনা আল-মুনাওয়াৰাহ) অথবা **মদিনাহ** হিচাপেও ইয়াক অনুবাদ কৰা হয়, হৈছে পশ্চিমী চৌদি আৰৱৰ হেজাজ অঞ্চলৰ এখন চহৰ আৰু আল মদিনাহ প্ৰদেশৰ ৰাজধানী। ই ইছলামৰ দ্বিতীয় পৱিত্ৰ চহৰ য'ত মুছলিম সকলৰ শেষ নবী মুহাম্মাদ চাল্লাল্লাহু আলাইহি ওয়া ছাল্লামৰ কবৰ আছে। ই ঐতিহাসিকভাবে গুৰুত্বপূৰ্ণ কাৰণ হজৰত মুহাম্মাদ (ছাঃ) হিজৰতৰ পাছত মদিনাত বসবাস কৰিছিল। নানান ঐতিহাসিক কাৰণত মদিনা অত্যন্ত গুৰুত্বপূৰ্ণ। বিশেষকৈ মুছলিম সকলৰ ওচৰত অত্যন্ত শ্ৰদ্ধেয় আৰু পৱিত্ৰ এই নগৰীটো।

শ্ৰেণী:চৌদি আৰবৰ নগৰ-মহানগৰ
আগষ্ট

**আগষ্ট** গ্ৰেগৰিয়ান বৰ্ষপঞ্জী বা খ্ৰীষ্টিয় বৰ্ষপঞ্জী অনুসৰি বছৰৰ অষ্টম মাহ। এই মাহত মুঠ ৩১ দিন।

## নামকৰণ
ৰোমান সম্ৰাট আগষ্টাচৰ সন্মানত এই মাহৰ নামকৰণ কৰা হয় আগষ্ট।
## দিৱস
*আন্তৰ্জাতিক যুৱ দিৱস : ১২ আগষ্ট
*স্বাধীনতা দিৱস (ভাৰত) : ১৫ আগষ্ট
*আন্তৰ্জাতিক মানৱতা দিৱস : ১৯ আগষ্ট

## তথ্যসূত্ৰ

## বাহ্যিক সংযোগ

*
শ্ৰেণী:ইংৰাজী মাহ
ছেপ্টেম্বৰ

**ছেপ্টেম্বৰ** গ্ৰেগৰীয় বৰ্ষপঞ্জী বা খ্ৰীষ্টিয় বৰ্ষপঞ্জী অনুসৰি বছৰৰ নৱম মাহ। এই মাহত মুঠ ৩০ দিন। 

## নামকৰণ

## তথ্যসূত্ৰ

## বাহ্যিক সংযোগ

*
শ্ৰেণী:ইংৰাজী মাহ
অক্টোবৰ

**অক্টোবৰ** গ্ৰেগৰীয় বৰ্ষপঞ্জী বা খ্ৰীষ্টিয় বৰ্ষপঞ্জী অনুসৰি বছৰৰ দশম মাহ। এই মাহত মুঠ ৩১ দিন। 

## নামকৰণ
অক্টোবৰ মাহৰ নামটো লেটিন আৰু গ্ৰীক ভাষাৰ octa (ôctō)ৰ পৰা উদ্ভৱ হৈছে, যাৰ অৰ্থ অষ্টম। পিছলৈ জানুৱাৰী আৰু ফেব্ৰুৱাৰী মাহৰ কেলেণ্ডাৰত সংযোজন হয়। 

## প্ৰতীকসমূহ

অক্টোবৰ মাহৰ জন্মৰ ৰত্ন হৈছে টুৰ্মেলিন আৰু অ'পেল। ইয়াৰ জন্মৰ ফুল হৈছে কেলেণ্ডুলা। এই মাহৰ ৰাশিচিহ্নসমূহ হৈছে তুলা (২২ অক্টোবৰলৈ) আৰু বৃশ্চিক (২৩ অক্টোবৰৰ পৰা)।

## তথ্যসূত্ৰ

## বাহ্যিক সংযোগ
----

*
শ্ৰেণী:ইংৰাজী মাহ
ডোটেলী ভাষা

**ডোটেলী** ভাষা প্ৰায় ৮,০০,০০০ মানুহে ব্যৱহাৰ কৰে, যাৰ ভিতৰত বেছিভাগেই নেপালত বসবাস কৰে। এই ভাষা দেৱনাগৰী লিপিৰে লিখা হয়। নেপালী ভাষাৰ লগত এই ভাষাৰ বহুক্ষেত্ৰত মিল দেখা যায়। ভাৰতৰ কুমাঊনী ভাষাৰ লগতো ৭৫% মিল আছে।

## উপ-ভাষাসমূহৰ নাম

জিলাসমূহৰ মতে, নেপালৰ সুদূৰ–পশ্চিম অঞ্চলত এই ভাষা বিভিন্ন নামেৰে জনাজাত।

## উৎপত্তি আৰু ইতিহাস

যদিওবা ডোটেলী ভাষা নেপালী ভাষাৰ সৈতে সম্পূৰ্ণৰূপে একে নহয় তথাপিও, ডোটেলী ভাষাক বৃহৎ ভাষা নেপালীৰ সদস্য বুলি গণ্য কৰা হয়। নেপালত ডোটেলী ভাষাক নেপালী উপভাষা বুলি গণ্য কৰা হয়। কিন্তু স্থানীয় বুদ্ধিজীৱী আৰু ডোটেলী জনসাধাৰণ, ডোটেলী ভাষা কোৱাসকলে তেওঁলোকৰ ভাষাক নেপালৰ অন্যতম জাতীয় ভাষা হিচাপে স্বীকৃতি লাভ কৰিবলৈ ক্ৰমান্বয়ে দাবী উত্থাপন কৰিছে।

## ডোটেলী ভাষাৰ কাকত-আলোচনী
# চিনাৰী
# গুগুল্টী
# প্যাউলী
# ঘুগুতী
# স্বাৰাঈ
# ৰামৰাজ্য

## তথ্য সংগ্ৰহ

## বাহ্যিক সংযোগ
*ডিজিটেল আলোচনীː ডোটেলী সেৱা 

শ্ৰেণী:ভাষা
শ্ৰেণী:ভাৰতৰ ভাষা
শ্ৰেণী:নেপাল
ঔ টেঙা

**ঔ টেঙা** (বৈজ্ঞানিক নাম:*Dillenia indica*, ইংৰাজী : **Elephant Apple**)) অসমৰ স্থানীয় উদ্ভিদ। ই দক্ষিণ-পূব এছিয়াৰ পৰা ভাৰত, বাংলাদেশ, শ্ৰী লংকাৰ লগতে দক্ষিণ পশ্চিম চীন, ভিয়েটনাম, থাইলেণ্ড, মালয়ছিয়া পৰ্যন্ত বিস্তৃত হৈ আছে।

ঔ টেঙা অসমীয়া জনজীৱনৰ লগত ওতপ্ৰোত ভাৱে জড়িত। 
## নাম
ঔ টেঙা নামটোৰ উৎপত্তিৰ লগত কেইটামান লোককথা জড়িত হৈ আছে। প্ৰবাদ মতে এসময়ত এহাল বুঢ়া বুঢ়ী আছিল। এদিন বুঢ়ীৰ খুব টেঙা খাবলৈ মন যোৱাত বুঢ়াক কলে। বুঢ়াই বুঢ়ীৰ বাবে টেঙা আনিবলৈ বনলৈ গল। পিছে টেঙা বিচাৰি নাপাই শেষত ঔ টেঙা হে পালে। বুঢ়ীয়ে সেই টেঙা খাই খুব টেঙা পাই "টেঙা ঔ টেঙা ঔ" বুলি চিঞৰিব ধৰিলে। তাৰ পিছত বুঢ়ীয়ে এইবিধ নতুন টেঙাৰ নাম জানিব খোজত বুঢ়ায়ে একো নাজানি "ঔ টেঙা" বুলি ক'লে। তেতিয়াৰ পৰা ইয়াৰ নাম ঔ টেঙা হল। 

ইংৰাজীত ইয়াৰ নাম "Elephant Apple"। হাতীয়ে খাই ভাল পোৱাৰ বাবে ইয়াৰ নাম এনেদৰে ৰখা হৈছে। ঔ টেঙাৰ ফল আকাৰত ডাঙৰ, কঠিন আৰু আঁহযুক্ত হোৱাৰ বাবে কেৱল হাতীজাতীয় জন্তু সমূহে খাব পাৰে। বুক্সা ব্যাঘ্ৰ অঞ্চলত কৰা এক গৱেষণাত পোৱা গৈছে যে, ইয়াৰ ফল প্ৰথমে হাতীয়ে খাই কোমল কৰি অৰণ্যৰ মজিয়াত সিঁচৰিত কৰে। তাৰ পিছত সৰু আকাৰৰ তৃণভোজী যেনে হৰিণ, কেৰ্কেটুৱা, নিগনি আদিয়ে ইয়াৰ বীজ সঞ্চাৰণ কৰে। 

## বিৱৰণ
ঔ টেঙা এবিধ চিৰসেউজীয়া গুল্মজাতীয় উদ্ভিদ। ইয়াৰ সৰ্বোচ্চ উচ্চতা ১৫ মিটাৰ। পাতবোৰ ১৫ৰ পৰা ৩৬ ছেঃমিঃ দীঘল আৰু সমান্তৰাল ভাঁজযুক্ত। ফুলবোৰৰ ব্যাস ১৫ ৰ পৰা ২০ ছেঃমিঃ পৰ্যন্ত। পাঁচটা বগা পাহিৰে আৰু অসংখ্য হালধীয়া পুং কেশৰ থাকে। ইয়াৰ ফলবোৰ গোলাকাৰ আৰু হালধীয়া সেউজ বৰণৰ। ফলবোৰৰ ব্যাস ৫-১২ ছেঃমিঃ। প্ৰতিটো স্ত্ৰীস্তৱক ১৫ ডাল স্ত্ৰীকেশৰৰ গোট এটা থাকে।

## ব্যৱহাৰ

ঔ টেঙাৰ বিজল আৰু কুঁহিপাতেৰে মানুহে মূৰ ধোৱে। বখলাবিলাক থেতালি শুকাই তাৰ গুড়ি উলিয়াই শুকানে বা গুৰৰ লগত খায়। কেঁচাই বা আঞ্জাও খায়। কিছুমান লোকে বখলা শুকাই পুৰি ছাই কৰি খাৰো বনায়। সাধাৰণতে ঔ টেঙাৰ পাঁচটা বখলা বা খলপ থাকে। ঔ টেঙা সাধাৰণতে ব’হাগ-জেঠ মাহত ফুল ধৰে আৰু লাগে। কোমল অৱস্থাত ভাজি খাবলৈ সোৱাদ। পূৰঠ হ’লে বা পকিলে ঔ টেঙাৰ মাছৰ আঞ্জা খোৱা হয়। বড়ো সকলে ঔ টেঙা বৰালি মাছৰ ফিছাৰ লগত ওণ্ডলা বা পিঠাগুড়ি দি ৰান্ধে। 
ঔ টেঙা বা ঔ খট্টা অসম, পশ্চিমবংগ, ওড়িশা, বাংলাদেশ আদিতো অতি জনপ্ৰিয়। ইয়াত প্ৰটিন, খাদ্যপ্ৰাণ 'গ' আৰু আঁহ (fiber)যথেষ্ট পৰিমাণে থাকে। 
ঔ টেঙাৰ ঔষধি গুণ আছে:
#শৌচ খোলোচা ৰাখে। 
#ঔ টেঙাৰ ৰস চেনি মিহলাই পানীয় ৰূপত খাই শৰীৰৰ শক্তি বঢ়াব পাৰি। 

## লোক সাহিত্য
অসমীয়া লোক সাহিত্যত ঔ টেঙাৰ উল্লেখ পোৱা যায়। বড়ো লোকগীতত পোৱা যায়-‘থায়গিৰি, খোঙা খংবা বড়োনি আচাৰাবো ফুংবা’(ঔ টেঙাৰ বখলা পাঁচটা-বড়োৰ মূল আচাৰো পাঁচ)। বিহুগীততো আছে "ঔৰে গছতে মৌৱে বাহ ল’লে"। গাঁৱত কৃষকে ঔ
টেঙাৰ বখলাত কাতি বিহুত খেতি, পথাৰত বন্তি জ্বলায়। 

অসমীয়া লোক কথাসমূহত ঔ টেঙাৰ উল্লেখ পোৱা যায়। সাহিত্যৰথী লক্ষ্মীনাথ বেজবৰুৱা ৰচিত "বুঢ়ী আইৰ সাধু"ত "ঔ কুঁৱৰী" নামৰ এটি বিখ্যাত সাধু আছে। অসমীয়া ভাষাৰ শ্ৰেষ্ঠ চলচ্চিত্ৰৰ সন্মান লাভ কৰা "কথানদী" বোলছবিত ঔ কুঁৱৰী সাধুৰ দৃশ্য ৰূপ দেখা যায়। 

অসমীয়া ফকৰা যোজনা আৰু ডাকৰ বচনতো ঔ টেঙাৰ উল্লেখ পোৱা যায়।

## তথ্য উৎস

শ্ৰেণী:বৃক্ষ
শ্ৰেণী:পাচলি
শ্ৰেণী:উদ্ভিদজগত
শ্ৰেণী:সপুষ্পক উদ্ভিদ
শ্ৰেণী:ঔষধি উদ্ভিদ
শ্ৰেণী:অসমৰ উদ্ভিদ
ৰমন গৱেষণা প্ৰতিষ্ঠান

১৯৪৮ চনত বাংগালোৰত **ৰমণ গৱেষণা প্ৰতিষ্ঠান** () স্থাপিত হয়। বৈজ্ঞানিক গৱেষণাৰ অৰ্থে প্ৰতিষ্ঠা হোৱা এই প্ৰতিষ্ঠানটো পোন প্ৰথমে ছাৰ চি ভি ৰমণে নিজাকৈ চলাই আছিল যদিও বৰ্তমানে ই ভাৰত চৰকাৰৰ অধীস্থিত। 

## গৱেষণা
মূল গৱেষণাৰ বিষয় সমূহ:
* জ্যোতিৰ্বিজ্ঞান আৰু জ্যোতিৰ্পদাৰ্থবিজ্ঞান
* তাত্ত্বিক পদাৰ্থ বিজ্ঞান
* পোহৰ আৰু  Matter Physics
* কোমল পদাৰ্থ

## ইতিহাস
ছাৰ চি ভি ৰমণে ভাৰতীয় বিজ্ঞান একাডেমী নামৰ এক প্ৰতিষ্ঠান খোলাৰ উদ্দেশ্যে সেইসময়ৰ মাইচ'ৰৰ মহাৰজাৰ ওচৰলৈ প্ৰতিষ্ঠানটোৰ কাৰ্যালয়াদি নিৰ্মাণৰ বাবে সহায় বিচাৰি কাষ চাপে। মহাৰজাই তেওঁৰ অনুৰোধ মানি বাংগালোৰত এটুকুৰা মাটি ১৯৩৪ চনতেই আৱণ্টন দিয়ে যদিও সেই মাটিটুকুৰাত ১৯৪১ চনলৈ একো কামত লগোৱা হোৱা নাছিল। বহুত দিন একো কামত নহাৰ বাবে চৰকাৰে মাটিটুকুৰা পুনৰ ঘূৰাই লোৱাৰ কথা আহি পৰাত ১৯৪১ চনত ৰমণে ভাৰতীয় বিজ্ঞান একাডেমীৰ এখন জৰুৰী সভা পাতে আৰু তাৰপাছত সেই মাটিটুকুৰাত আধাৰশিলা স্থাপন কৰা হয়। ছাৰ ৰমণ ভাৰতীয় বিজ্ঞান একাডেমীৰ সভাপতি আছিল। কিন্তু তাৰপাছতো ১৯৪৮ চনলৈকে মাটিটুকুৰাত একো কাম হোৱা নাছিল। তেওঁ ভাৰতীয় বিজ্ঞান প্ৰতিষ্ঠানৰ পদাৰ্থ বিজ্ঞান বিভাগৰ মূৰব্বী হৈ থকাৰ কালছোৱাতে এই কামখিনি সম্পূৰ্ণ কৰাৰ কথা চিন্তা কৰিছিল যদিও সেয়া হৈ নুঠিল। তেওঁৰ অৱসৰৰ পাছত ১৯৪৮ চনত ভাৰতীয় বিজ্ঞান একাডেমীৰ ছত্ৰছায়াতে ৰমণ গৱেষণা প্ৰতিষ্ঠানে গঢ় লৈ উঠে। দুয়োখন প্ৰতিষ্ঠানৰে মূৰব্বী হিচাপে তেওঁ কাম কৰি গৈছিল আৰু তেওঁ মৃত্যুৰ আগলৈকে ৰমণ গৱেষণা প্ৰতিষ্ঠান তেওঁ ব্যক্তিগত গৱেষণা প্ৰতিষ্ঠানৰ দৰে আছিল। ১৯৭১ চনতহে প্ৰতিষ্ঠানখনে ভাৰত চৰকাৰৰ বিজ্ঞান আৰু প্ৰযুক্তিবিদ্যা বিভাগৰ পৰা অনুদান লাভ কৰিবলৈ আৰম্ভ কৰে। 

## সংগ্ৰহ
ছাৰ চি ভি ৰমণৰ দ্বাৰা সংগ্ৰহিত যথেষ্টখিনি পদাৰ্থ, খনিজ লৱণ, শিলৰ নমুনা এই প্ৰতিষ্ঠানটোৰ সংগ্ৰহত ৰখা হৈছে। চি ভি ৰমণৰ সময়ছোৱাত বহুকেইজন নামজ্বলা বিজ্ঞানীয়ে প্ৰতিষ্ঠানটোলৈ আহিছিল, যাৰ ভিতৰত জে ডি বাৰ্ণেল, ই চি ৱালাৰ্ড, পি এম এছ ব্লেকেট, চি  জি ডাৰউইন, পি এ এম ডিৰাক, জি গেমৌ অন্যতম।

## তথ্য সূত্ৰ

শ্ৰেণী:ভাৰতৰ শৈক্ষিক প্ৰতিষ্ঠান
ভাৰতীয় বিজ্ঞান একাডেমী

১৯৩৪ চনৰ ২৭ এপ্ৰিল তাৰিখে ছাৰ চি ভি ৰমণে **ভাৰতীয় বিজ্ঞান একাডেমী** () প্ৰতিষ্ঠা কৰে। সেই বছৰৰে ৩১ জুলাই তাৰিখে ৬৫ জন সদস্যৰে সৈতে প্ৰতিষ্ঠানটোৰ শুভাৰম্ভণি কৰা হয়। সেইদিনাই অনুষ্ঠিত হোৱা এখন সভাত ছাৰ চি ভি ৰমণক প্ৰতিষ্ঠানটোৰ সভাপতিৰূপে নিৰ্বাচিত কৰি সংবিধানখনো ৰচনা কৰা হয়। 

## উদ্দেশ্য
প্ৰতিষ্ঠানটোৰ মূল উদ্দেশ্য:
* প্ৰায়োগিক আৰু বিশুদ্ধ বিজ্ঞানৰ প্ৰগতি
* বিজ্ঞানৰ বিভিন্ন শাখাৰ গৱেষণাত উদগণি জনোৱা
* ভাৰতৰ বৈজ্ঞানিক গৱেষণাক বিশ্বৰ দৰবাৰলৈ লৈ যোৱা
* বিভিন্ন প্ৰতিষ্ঠানবোৰত হৈ থকা গৱেষণাৰ খবৰ মানুহৰ মাজলৈ লৈ যোৱা
* বিজ্ঞান একাডেমীত জমা দিয়া বিভিন্ন গৱেষণা পত্ৰত ওপৰত আলোচনা
* বিজ্ঞান সম্পৰ্কীয় কাম কাজত চৰকাৰক পৰামৰ্শ প্ৰদান

## ৰমণ আসন
১৯৭২ চনৰ পৰা ভাৰত চৰকাৰে ছাৰ চি ভি ৰমণৰ স্মৃতি সজীৱ কৰি ৰাখিবলৈ বিশিষ্ট বিজ্ঞানীক ছয় সপ্তাহৰ পৰা ছয় মাহৰ এক সময়ৰ বাবে এই সন্মান প্ৰদান কৰে। 

## অন্যান্য কাম
একাডেমীয়ে সমগ্ৰ ভাৰতৰ নিৰ্বাচিত শিক্ষকৰ বাবে দুসপ্তাহজোৰা এক বিশেষ অনুষ্ঠানৰ আয়োজন কৰে। তাৰোপৰি নিৰ্বাচিত ছাত্ৰ-ছাত্ৰী তথা শিক্ষকৰ বাবে ফেল'শ্বিপ প্ৰদানৰ এক কাৰ্যক্ৰমো প্ৰতি বছৰে অনুষ্ঠিত হয়। কিছু নিৰ্দিষ্ট বিষয়ৰ ওপৰত বিদ্যালয় আৰু বিশ্ববিদ্যালয়ত বক্তৃতা অনুষ্ঠানো হয়।

## তথ্য সংগ্ৰহ

শ্ৰেণী:ভাৰতৰ শৈক্ষিক প্ৰতিষ্ঠান
টাটা মৌলিক গৱেষণা প্ৰতিষ্ঠান

**টাটা মৌলিক গৱেষণা প্ৰতিষ্ঠান** ভাৰতবৰ্ষৰ মুম্বাই আৰু হায়দৰাবাদত অৱস্থিত এক গৱেষণা কেন্দ্ৰ। ইয়াত মূলতঃ গণিত আৰু বিজ্ঞানৰ গৱেষণাৰ বাবে উৎসৰ্গিত অনুষ্ঠান। ভাৰতবৰ্ষৰ আণৱিক শক্তি বিভাগৰ দ্বাৰা পৰিচালিত প্ৰতিষ্ঠানটি স্বতন্ত্ৰ আৰু ই মুম্বাইৰ কলৱাৰ নেৱী নগৰত আৰু হায়দৰাবাদৰ নাৰ্ছিঙীত অৱস্থিত। ইয়াত গ্ৰেজুৱেট পাঠ্যক্ৰমৰ পৰা ডক্টৰেট ডিগ্ৰী লাভ কৰিব পৰাকৈ সুবিধা আছে। ভাৰতবৰ্ষৰ মানৱ সম্পদ বিকাশ মন্ত্ৰণালয়ৰ দ্বাৰা এই প্ৰতিষ্ঠানটোৱে 'এ' গ্ৰেড পাবলৈ সক্ষম হৈছে। 

## ইতিহাস
ভাৰতবৰ্ষৰ আণৱিক শক্তি বিকাশত বিশেষ অৰিহণা যোগোৱা বিজ্ঞানী হোমী জাহাংগীৰ ভাবাই এখন বৈজ্ঞানিক গৱেষণা কেন্দ্ৰ স্থাপনৰ বাবে ছাৰ দ'বাৰজী টাটা ট্ৰাষ্টলৈ আৰ্থিক সাহায্য বিছাৰি অনুৰোধ কৰে। সেইসময়ৰ টাটা গ্ৰ ুপৰ চেয়াৰমেন জে আৰ ডি টাটাৰ সাহায্য আৰু সহযোগত ১৯৪৫ চনৰ ১ জুনত টি আই এফ আৰ প্ৰতিষ্ঠা হয় আৰু ভাবাক প্ৰথম ডাইৰেক্টৰ হিচাপে নিযুক্ত কৰা হয়। এই প্ৰতিষ্ঠানটো মুম্বাইলৈ অনাৰ আগেয়ে ভাৰতীয় বিজ্ঞান প্ৰতিষ্ঠানৰ পৰা চলোৱা হৈছিল। কলৱাৰ কেম্পাছটোৰ নক্সা তৈয়াৰ কৰিছহিল ছিকাগোৰ হেলমৰ্থ বাৰ্টশ্বে আৰু ১৯৬২ চনৰ ১৫ জানুৱাৰীত প্ৰধানমন্ত্ৰী জৱাহৰলাল নেহৰুৰ দ্বাৰা উদ্বোধন কৰা হৈছিল। 
স্বাধীনতা লাভৰ পাছতেই বৈজ্ঞানিক আৰু ঔদ্যোগিক গৱেষণা সঞ্চালকালয়ৰ দ্বাৰা পাৰমাণৱিক ক্ষেত্ৰৰ সকলোখিনি বৃহৎ প্ৰকল্পৰ বাবে টাটা মৌলিক গৱেষণা কেন্দ্ৰলৈ লৈ অনা হৈছিল। প্ৰথম তাত্ত্বিক পদাৰ্থবিজ্ঞানৰ দলটি ভাবাৰ ছাত্ৰ বি এম গোৱাংকাৰ আৰু কে এচ সিংভীৰ দ্বাৰা প্ৰতিষ্ঠা হৈছিল। ১৯৫০ চনৰ ডিচেম্বৰ মাহত মৌলিক কণা পদাৰ্থ বিজ্ঞানৰ ওপৰত এখন আন্তৰ্জাতিক সন্মিলন অনুষ্ঠিত হৈছিল য'ত উপস্থিত আছিল ৰ'ডাল্ফ পাৰ্লছ, লিয়ন ৰজেনফেল্ড, ৱিলিয়াম ফ'লাৰ, মেঘনাদ সাহা, বিক্ৰম সাৰাভাইৰ দৰে বিজ্ঞানী। ১৯৫০ চনতে টাটা মৌলিক গৱেষণা প্ৰতিষ্ঠানৰ দ্বাৰা ওটি আৰু কলাৰ সোণৰ খনিত মহাজাগতিক ৰশ্মি অধ্য়য়নৰ উদ্দেশ্যে গৱেষণাৰ সুবিধা কৰা হয়। ১৯৫৭ চনত ইয়াত ভাৰতবৰ্ষৰ প্ৰথম ডিজিটেল কম্পিউটাৰ, TIFRAC নিৰ্মাণ হয়। ২০০২ চনৰ জুন মাহত ই ডিমড বিশ্ববিদ্যালয় খ্যাতি লাভ কৰে। গৱেষণাৰ বাবে ঠাই, গৱেষণাগাৰ ইত্যাদিৰ বাবে হায়দৰাবাদত ইয়াৰ আনটো কেম্পাচ মুকলি কৰা হয়। 

## গৱেষণা
ইয়াৰ গৱেষণা মূলত তিনি ভাগত বিভক্ত- গণিত বিজ্ঞান, প্ৰাকৃতিক বিজ্ঞান, প্ৰযুক্তিবিদ্যা আৰু কম্পিউটাৰ বিজ্ঞান। 

## ৰেংকিং
২০১৭ চনত কেৰিয়াৰ ৩৬০ ৰ দ্বাৰা আয়োজিত ভাৰতৰ শীৰ্ষস্থানীয় বিশ্ববিদ্যালয়ৰ তালিকাত প্ৰতিষ্ঠানটোৱে ষষ্ঠস্থান লাভ কৰে। 

## বহিৰাগত ছাত্ৰ গৱেষণা অনুষ্ঠান
এই ব্যৱস্থাৰ দ্বাৰা গ্ৰীষ্মকালত টাটা মৌলিক গৱেষণা প্ৰতিষ্ঠানৰ দ্বাৰা পদাৰ্থবিজ্ঞান, জ্যোতিৰ্বিজ্ঞান, ৰসায়ন বিজ্ঞান, গণিত, জীৱবিজ্ঞান আৰু কম্পিউটাৰ বিজ্ঞানৰ ক্ষেত্ৰত চলি থকা গৱেষণাৰ সোৱাদ লবলৈ প্ৰত্যেক বছৰে সুবিধা প্ৰদান কৰি অহা হৈছে। 

শ্ৰেণী:ভাৰতৰ শৈক্ষিক প্ৰতিষ্ঠান
ৰামামূৰ্তি শংকৰ

য়েল বিশ্ববিদ্যালয়ৰ জন ৰেণ্ডলফ হফমেন আসনৰ পদাৰ্থ বিজ্ঞানৰ শিক্ষক  **ৰামামূৰ্তি শংকৰ**ৰ জন্ম ১৯৪৭ চনৰ ২৮ এপ্ৰিলত। তেওঁ পোন প্ৰথমে তাত্ত্বিক কণা পদাৰ্থ বিজ্ঞানৰ গৱেষণাৰ বাবে বিখ্যাত আছিল যদিও বৰ্তমানে তেওঁৰ গৱেষণাৰ বিষয় হৈছে  তাত্ত্বিক পদাৰ্থ বিজ্ঞান আৰু ঘনীভূত পদাৰ্থ বিজ্ঞান। "innovative applications of field theoretic techniques to quantum condensed matter systems" শীৰ্ষক পত্ৰৰ বাবে তেওঁক আমেৰিকাৰ পদাৰ্থ বিজ্ঞান সমাজে ২০০৯ চনত জুলিয়াছ এজাৰ লিলিয়েনফেল্ড বঁটাৰে সন্মানিত কৰে।  তেওঁ ইলেক্ট্ৰিকেল ইঞ্জিনিয়াৰিং শাখাত মাদ্ৰাজৰ ভাৰতীয় প্ৰযুক্তিবিদ্যা প্ৰতিষ্ঠানৰ পৰা ইঞ্জিনিয়াৰিং ডিগ্ৰী লাভ কৰাৰ পাছত ১৯৭৪ চনত কেলিফ'ৰ্ণিয়া বিশ্ববিদ্যালয়ৰ পৰা তাত্ত্বিক কণা পদাৰ্থ বিজ্ঞানৰ ওপৰত ডক্টৰেট ডিগ্ৰী লাভ কৰে। ২০০১ চনৰ পৰা ২০০৭ চনলৈ তেওঁ য়েল বিশ্ববিদ্যালয়ত শিক্ষকতা কৰে। 

## নিৰ্বাচিত প্ৰকাশিত গ্ৰন্থ
**Principles of Quantum Mechanics*, Plenum, 1994.
**Basic Training in Mathematics*, Plenum, 1995.
**Fundamentals of Physics*, Yale Press, 2014.
**Fundamentals of Physics II*, Yale Press, 2016.

## বাহ্যিক সংযোগ

* Ramamurti Shankar webpage at Yale University
* Fundamentals of Physics Lectures on YouTube.

শ্ৰেণী:জীৱিত ব্যক্তি
শ্ৰেণী:পদাৰ্থ বিজ্ঞানৰ শিক্ষা
শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:ভাৰতীয় মূলৰ আমেৰিকান
ছিলঠীয়া ভাষা

**ছিলঠীয়া** ( (ছিলটি), ) বা ছিলেটি ভাষা বাংলাদেশৰ উত্তৰ-পূৰ্বাঞ্চলত অৱস্থিত ছিলঠ বিভাগ; অসমৰ হোজাই জিলা আৰু বৰাক উপত্যকা; আৰু ত্ৰিপুৰাৰ কিছু অংশত প্ৰচলিত ভাষা। লগতে, যিহেতু বাংলাদেশৰ ছিলঠ বিভাগৰ ছিলঠ পূব অঞ্চলত আৰু বাংলা ভাষাৰ মানক ৰূপটো পশ্চিম আঞ্চলিক বাংলা নাদিয়াৰ ওপৰত ভিত্তি কৰি গঢ় লৈ উঠিছে, সেয়েহে বাংলা ভাষাৰ মূল ৰূপৰ পৰা ই ভাষা যথেষ্ট পৃথক। যি ১১.৮ মিলিয়ন ভাষাভাষীৰে বিশ্বৰ ৯৭ নম্বৰ বৃহত্তম ভাষা হিচাপে স্বীকৃতি লাভ কৰিছে। এই ভাষা ছিলঠীয়া নাগৰী লিপিৰ সহায়ত লিখা হয়।

## বাহ্যিক সংযোগ

## তথ্যসূত্ৰ

শ্ৰেণী:ভাষা
শ্ৰেণী:ভাৰতৰ ভাষা
শ্ৰেণী:অসমৰ ভাষা আৰু লিপি
শ্ৰেণী:ছিলেটী
শ্ৰেণী:বাংলাদেশৰ ভাষা
অসমীয়া সংখ্যা পদ্ধতি

**অসমীয়া-বঙালী সংখ্যা পদ্ধতি** হৈছে অসমীয়া, বঙালী, ছিলঠীয়া, মণিপুৰী আৰু বিষ্ণুপ্ৰিয়া মণিপুৰী ভাষাত ব্যৱহাৰ হোৱা সংখ্যা পদ্ধতি। অসমীয়া-বঙালী সংখ্যা পদ্ধতি অসমীয়া আৰু বঙালী ভাষাত বেছিকৈ ব্যৱহাৰ হয়, কিন্তু আন ভাষাত আৰৱী সংখ্যা পদ্ধতি বেছিকৈ ব্যৱহাৰ হয়।

## প্ৰাথমিক সংখ্যা

## বিস্তৃত সংখ্যা

## Fractions

The Bengali script has a separate set of digits for base-16 fractions:

This system was the norm for pricing before decimalization of the currency: ২৲ (₹2), ২৷৷৹ (₹2-8, or 2 rupees 8 annas).
শ্ৰেণী:অসমৰ ভাষা আৰু লিপি
শ্ৰেণী:সংখ্যা
শ্ৰেণী:অসমীয়া ভাষা
বক্ষবন্ধনী

thumb| বক্ষবন্ধনী পৰিহিতা জাপানী নাৰী, আকৃতি ৩২ডি (মাৰ্কিন) ৭০ই (ইউৰোপীয়)
right|thumb|150px|বক্ষবন্ধনীৰ আগ ভাগ
right|thumb|150px|বক্ষবন্ধনীৰ পিছ ভাগ

**বক্ষবন্ধনী** হ'ল নাৰীৰ অন্তৰ্বাস যিয়ে সিহঁতৰ স্তনযুগল সঠিক স্থানত ৰখাত সহায়তা কৰে। ইংৰাজীত ইয়াক brassiere (সংক্ষেপে bra), হিন্দীত চোলী আৰু বাংলাত  বক্ষবন্ধনী বা কাচুলি বুলি কয়।

## বিভিন্ন প্ৰকাৰ

File:Modern bra plunge.jpg|Plunge
File:Modern bra fullcup.jpg|Full-cup
File:Modern bra bandeau.jpg|Balconette
File: Shutter bra.png|1950s style "Shutter" bra


শ্ৰেণী:বস্ত্ৰ